
Програм реформе управљања јавним финансијама за период 2021–2025. године (у даљем тексту: ПРУЈФ 2021–2025) усвојен је од стране Владе Републике Србије 24. јуна 2021. године, као документ јавне политике којим је настављен реформски процес започет у претходном програмском циклусу 2016–2020. године. ПРУЈФ 2021–2025 представљао је свеобухватан оквир за даље јачање система управљања јавним финансијама у Републици Србији, са циљем обезбеђивања одрживог буџета, стабилног јавног дуга у односу на бруто домаћи производ (БДП), бољег повезивања буџетског планирања са политикама Владе, као и унапређења транспарентности, одговорности и ефикасности у коришћењу јавних средстава.
ПРУЈФ 2021–2025 је припремљен и спровођен као део ширег стратешког оквира реформе јавне управе, имајући у виду да је реформа управљања јавним финансијама утврђена као један од посебних циљева Стратегије реформе јавне управе у Републици Србији за период 2021–2030. године (у даљем тексту: Стратегија РЈУ 2021-2030. година). У процесу припреме Програма коришћени су резултати спровођења претходног ПРУЈФ 2016–2020, годишњи извештаји о његовој реализацији, ex-post и ex-ante анализа ефеката мера јавних политика, као и налази SIGMA (Support for Improvement in Governance and Management)  и PEFA (Public Expenditure and Financial Accountability) процене система управљања јавним финансијама коју је спровела Светска банка. На тај начин обезбеђено је да нови програмски оквир буде заснован на утврђеном стању у појединачним подсистемима управљања јавним финансијама, као и на препорукама за даље унапређење реформског процеса.
Програм је структуриран кроз шест посебних циљева, који обухватају: унапређење капацитета за буџетско планирање и управљање јавним инвестицијама и праћење фискалних ризика; ефикасно прикупљање и управљање буџетским средствима; унапређење буџетске дисциплине и транспарентније коришћење јавних средстава; унапређење примене система интерне финансијске контроле у јавном сектору; унапређење рачуноводства у јавном сектору применом међународних рачуноводствених стандарда за јавни сектор; као и јачање спољног надзора над јавним финансијама.
Припрема, праћење спровођења и извештавање о реализацији ПРУЈФ 2021–2025 одвијали су се у оквиру Радне групе за израду, праћење и извештавање о спровођењу Програма реформе управљања јавним финансијама 2021–2025. Радну групу чине представници Министарства финансија, укључујући надлежне секторе и управе у саставу Министарства, као и представници других релевантних институција које учествују у планирању, спровођењу и надзору над реформама у области управљања јавним финансијама. У рад су били укључени и Канцеларија за јавне набавке, Републички секретаријат за јавне политике, Генерални секретаријат Владе, Министарство државне управе и локалне самоуправе, Служба за управљање кадровима, Министарство за европске интеграције, Канцеларија за ревизију система управљања средствима Европске уније, Државна ревизорска институција, као и Народна скупштина, преко надлежног одбора.
Такође, имајући у виду хијерархијски однос Програма и Стратегије РЈУ 2021-2030, односно чињеницу да је Програмом детаљније разрађен Посебан циљ 8. Стратегије, праћење спровођења и извештавање о реализацији Програма реализовани су и кроз координационе структуре и механизиме за извештавање успостављене Стратегијом. У том смислу, поред редовних годишњих извештаја о имплементацији ПРУЈФ 2021–2025, резултати остварени на годишњем нивоу саставни су део годишњих извештаја о спровођењу Стратегије РЈУ 2021-2030.[footnoteRef:1] Ови извештаји су разматрани и усвајани кроз координационе структуре успостављене за шири стратешки оквир у области реформе јавне управе, односно од стране Савета за реформу јавне управе (јединствен, политички ниво координације за реформу јавне управе и реформу управљања јавним финансијама) и Међуминистарске пројектне групе за стручне послове у координацији и праћењу процеса спровођења Стратегије реформе јавне управе у Републици Србији за период од 2021. до 2025. године (административни ниво координације). [1:  Годишњи извештаји о спровођењу Стратегије РЈУ 2021-2030. година доступни су на адреси: https://monitoring.mduls.gov.rs/dokumenta.html .] 

У току спровођења Програма, током 2023. године препозната је потреба да се изврше измене и допуне ПРУЈФ 2021–2025 и пратећег Акционог плана. Измене су припремљене након анализе дотадашње реализације, у сарадњи са члановима Радне групе и у консултацијама са релевантним заинтересованим странама. Разлози за измене односили су се на потребу ажурирања активности, показатеља учинка и потребних средстава, као и на прилагођавање Програма околностима које су обележиле период његовог спровођења, укључујући последице пандемије Ковид-19, енергетску кризу, убрзан развој дигитализације и све израженију потребу да се реформски процес у области управљања јавним финансијама додатно усмери ка зеленим политикама и одрживом управљању јавним ресурсима. Измене и допуне Програма усвојене су од стране Владе Републике Србије 25. децембра 2023. године.
Овај извештај припрема се у складу са Законом о планском систему Републике Србије, као завршни извештај о реализацији ПРУЈФ 2021–2025, након истека периода његовог важења. Извештај се израђује у сарадњи са члановима Радне групе, на основу података достављених од институција носилаца и партнера у спровођењу активности, као и на основу претходно усвојених годишњих извештаја о реализацији Програма.
Током периода 2021–2025. године реализовано је 72,7% активности у предвиђеном року. Нереализоване активности у највећем броју случајева односе се на кашњења у спровођењу пројеката чија реализација представља предуслов за испуњење планираних реформских активности, док је у мањем броју случајева до одступања дошло услед недостатка финансијских средстава. И поред наведених кашњења, спровођење Програма у целини представљало је важан оквир за наставак унапређења система управљања јавним финансијама, јачање институционалне координације и усклађивање реформских активности са стандардима Европске уније и међународним добрим праксама.
[bookmark: _Toc233629220]МЕТОДОЛОШКИ ОКВИР, ИЗВОРИ ПОДАТАКА И ПРОЦЕС ИЗРАДЕ ИЗВЕШТАЈА
Финални извештај о реализацији Програма реформе управљања јавним финансијама за период 2021–2025. године припремљен је у складу са Законом о планском систему Републике Србије и Уредбом о методологији израде докумената јавних политика. Извештај представља завршни преглед реализације Програма након истека периода његове примене и обухвата оцену остварења утврђених циљева, мера и активности, као и сагледавање резултата, изазова и препорука релевантних за наредни циклус планирања у области управљања јавним финансијама.
Извештај је припремљен на основу података достављених од институција носилаца и партнера у спровођењу активности, података садржаних у акционом плану за спровођење ПРУЈФ 2021–2025, претходно припремљених годишњих извештаја о реализацији Програма, као и других релевантних извора који су коришћени за праћење напретка у појединачним подсистемима управљања јавним финансијама. Посебно су узети у обзир подаци о оствареним вредностима показатеља учинка, статусу реализације активности, разлозима за одступања од планиране динамике, изворима финансирања и изазовима који су утицали на спровођење појединих мера.
Припрема извештаја спроведена је у сарадњи са члановима Радне групе за израду, праћење и извештавање о спровођењу ПРУЈФ 2021–2025. У том процесу, институције надлежне за реализацију мера и активности достављале су податке о степену реализације, оствареним резултатима, показатељима учинка, утрошеним финансијским средствима, ризицима и наредним корацима. На тај начин обезбеђено је да извештај буде заснован на подацима институција које су непосредно одговорне за спровођење реформских активности.
Методолошки приступ у изради извештаја заснован је на сагледавању реализације Програма на три нивоа. Први ниво односи се на преглед остварења општих и посебних циљева, кроз анализу показатеља ефеката и исхода. Други ниво односи се на оцену реализације мера, кроз анализу показатеља резултата, кључних постигнућа и одступања у односу на планиране вредности. Трећи ниво односи се на преглед реализације активности из Акционог плана, са посебним освртом на активности које нису реализоване у планираном року и разлоге који су довели до кашњења или одступања.
У складу са методологијом извештавања о спровођењу докумената јавних политика, извештај обухвата и сагледавање планираних и утрошених финансијских средстава, преглед екстерних фактора који су утицали на степен постигнутих резултата, као и оцену ефеката реализације Програма на циљне групе и заинтересоване стране. Имајући у виду природу ПРУЈФ, посебна пажња посвећена је ефектима које су реформе имале на институције јавног сектора, кориснике буџетских средстава, пореске обвезнике, органе надзора и контроле, као и на транспарентност и одговорност у управљању јавним средствима.
Сагледавање резултата ПРУЈФ 2021–2025 вршено је и у ширем реформском контексту, имајући у виду да је управљање јавним финансијама део система реформе јавне управе и да је непосредно повезано са другим документима јавних политика, процесом европских интеграција и међународним обавезама Републике Србије. У том смислу, приликом припреме извештаја узета је у обзир повезаност ПРУЈФ са Стратегијом реформе јавне управе, посебно у делу који се односи на управљање јавним финансијама, одговорност и транспарентност, као и са обавезама које произлазе из релевантних преговарачких поглавља у процесу приступања Европској унији.
ПРУЈФ је посматран и у контексту процеса који су од значаја за укупни реформски оквир Републике Србије, укључујући План раста за Западни Балкан и Реформску агенду Републике Србије, Програм економских реформи, сарадњу са међународним финансијским институцијама, као и пројекте и инструменте подршке који су утицали на реализацију појединих активности у области управљања јавним финансијама. Посебно је вођено рачуна о томе да се резултати Програма не посматрају изоловано, већ у односу на реформе које се спроводе у повезаним областима, као што су буџетско планирање, јавне набавке, опорезивање, царински систем, финансијска контрола, управљање средствима Европске уније, рачуноводство јавног сектора и спољни надзор.
Приликом оцене резултата узети су у обзир и релевантни међународни стандарди и методолошки оквири који се примењују у појединачним областима управљања јавним финансијама, укључујући PEFA и SIGMA оквир, као и стандарде и добре праксе у области рачуноводства јавног сектора, пореске политике, интерне контроле и екстерне ревизије. На тај начин извештај даје преглед реализације ПРУЈФ 2021–2025 не само као самосталног документа јавне политике, већ и као дела ширег система реформских, европских и међународних процеса који су релевантни за управљање јавним финансијама у Републици Србији.
Налази из овог извештаја сагледавају се и у контексту континуитета реформи које су већ уграђене у Програм реформе управљања јавним финансијама за период 2026–2030. године (у даљем тексту: ПРУЈФ 2026-2030). У том смислу, финални извештај нема само функцију евидентирања реализованих и нереализованих активности, већ представља основу за систематизацију резултата, преосталих изазова и научених лекција из претходног програмског циклуса.



[bookmark: _Toc233629221]САЖЕТИ ПРЕГЛЕД СА ОСВРТОМ НА ДОСТИГНУЋА И ИЗАЗОВЕ
Период спровођења ПРУЈФ 2021–2025 обележен је наставком реформских активности у свим кључним подсистемима управљања јавним финансијама, али и околностима које су утицале на динамику реализације појединих мера. Програм је спровођен у периоду након пандемије Ковид-19, током енергетске кризе, у условима изражених инфлаторних притисака и повећане неизвесности у међународном окружењу. Истовремено, током овог периода додатно је порастао значај дигитализације јавних финансија, јачања транспарентности буџетског процеса и постепеног укључивања зелене димензије у планирање и праћење јавних расхода. 
Укупно посматрано, током периода 2021–2025. године реализовано је 72 активности предвиђених Програмом, док 27 активности није реализовано за време трајања Програма. Овај резултат указује да је већина планираних реформских активности спроведена, али и да су код дела активности постојала кашњења, пре свега код сложених пројеката који зависе од развоја информационих система, набавки, донаторске и пројектне подршке. Код значајног броја активности које нису окончане у предвиђеном року реализација је настављена, односно активности су пренете у наредни програмски циклус.

На нивоу општег циља, ПРУЈФ 2021–2025 је спровођен у условима очуване макроекономске и фискалне стабилности. Иако је реални раст БДП-а у 2025. години био испод првобитно планиране вредности, што је последица неповољних међународних геополитичких околности, показатељ који се односи на ниво дуга опште државе у БДП-у био је остварен. Ниво дуга опште државе у 2025. години био је значајно испод циљане вредности, што потврђује наставак вођења одговорне фискалне политике и очување фискалне одрживости као једног од основних предуслова за даље унапређење система управљања јавним финансијама.
Најзначајнији напредак у оквиру Посебног циља I остварен је у области средњорочног планирања, даљег развоја програмског буџетирања, управљања јавним инвестицијама и праћења фискалних ризика. Број средњорочних планова обвезника средњорочног планирања на републичком нивоу континуирано је растао током периода спровођења Програма, што је допринело бољем повезивању планских докумената, средњорочног планирања и буџетског процеса. Истовремено, настављене су активности у области управљања капиталним пројектима и фискалним ризицима, док су поједине активности које захтевају сложенију институционалну, методолошку или информациону подршку планиране за наставак у оквиру ПРУЈФ 2026–2030.
У области прикупљања и управљања буџетским средствима настављена је модернизација Пореске управе, Управе царина, Управе за дуван, Управе за трезор и Управе за јавни дуг. Посебан значај имале су активности усмерене на унапређење пословних процеса, даљу дигитализацију, развој информационих система, усклађивање са стандардима Европске уније и јачање административних капацитета. У овој области су истовремено остварени важни резултати и идентификована највећа кашњења, с обзиром на то да су поједине реформе директно зависиле од реализације великих ИТ пројеката, пројектне подршке и техничких предуслова за њихову пуну примену.
У области буџетске дисциплине, транспарентности и контроле коришћења јавних средстава настављено је јачање институционалног и нормативног оквира. Значајан напредак остварен је кроз даље унапређење транспарентности буџетског процеса, јавних набавки, буџетске инспекције и система за управљање средствима Европске уније. Успостављање нових дигиталних алата и унапређење приступа информацијама о јавним финансијама допринели су већој доступности података и бољем разумевању буџетског процеса од стране заинтересоване јавности.
У области интерне финансијске контроле у јавном сектору (у даљем тексту: ИФКЈ) настављене су активности усмерене на унапређење финансијског управљања и контроле (у даљем тексту: ФУК), интерне ревизије (у даљем тексту: ИР), методолошког оквира и професионализације запослених који обављају ове послове. Реализација мера у овој области допринела је даљем јачању одговорности руководилаца, развоју контролних механизама и унапређењу функције ИР, иако је и даље потребно наставити са јачањем капацитета и доследнијом применом успостављених правила у пракси.
У области рачуноводства у јавном сектору настављена је фазна примена активности предвиђених Планом унапређења рачуноводства у јавном сектору и даље усклађивање са међународним рачуноводственим стандардима за јавни сектор. Резултати у овој области имају дугорочан карактер, јер се односе на постепено унапређење квалитета финансијског извештавања, обухвата рачуноводствених података и стварање предуслова за даљу примену савремених рачуноводствених стандарда.
У области спољног надзора над јавним финансијама настављено је јачање улоге Државне ревизорске институције (у даљем тексту: ДРИ)  и Народне скупштине. Унапређен је обухват и квалитет ревизорског рада, настављено је праћење поступања по препорукама ДРИ, а надлежни одбор Народне скупштине наставио је разматрање питања од значаја за спољни надзор над јавним финансијама. Ове активности су допринеле већој одговорности у коришћењу јавних средстава и јачању контролне функције Народне скупштине.
Кључни изазови у реализацији ПРУЈФ 2021–2025 односили су се на кашњења код сложених реформских активности, посебно оних које су зависиле од развоја или надоградње информационих система, спровођења јавних набавки, ангажовања консултаната, донаторске подршке или обезбеђивања додатних финансијских средстава. Додатни изазови били су ограничени административни капацитети у појединим институцијама, потреба за јачом међусекторском координацијом и утицај спољних околности на динамику реализације планираних активности.
И поред наведених изазова, спровођење ПРУЈФ 2021–2025 обезбедило је континуитет реформи у области управљања јавним финансијама и створило основу за наредни програмски циклус. Резултати остварени у периоду 2021–2025. године потврдили су значај свеобухватног приступа реформи јавних финансија, док су активности које нису у потпуности реализоване у планираном року послужиле као важан улаз за дефинисање приоритета, рокова и мера у ПРУЈФ 2026–2030.

У наставку је дат преглед кључних макроекономских и фискалних кретања у периоду 2021–2025. године, имајући у виду да је општи циљ ПРУЈФ повезан са остваривањем одрживог буџета, стабилним јавним дугом у односу на БДП и унапређењем управљања јавним финансијама.
Посматрани период 2021–2025 карактерише прелазак економије из фазе снажног раста у фазу макроекономске стабилизације, уз истовремено значајно побољшање кључних фундаменталних показатеља. У 2021. години забележен је изразито висок реални раст БДП-а од 7,9%, што рефлектује ефекат базног опоравка након пандемије, али и снажан домаћи и екстерни тражени импулс. Номинални БДП наставља стабилан узлазни тренд током целог периода, достижући 10.392,7 милијарди РСД у 2025. години, што указује на континуирано ширење економске активности, уз делимичне инфлаторне ефекте у ранијим фазама посматраног периода.
	Индикатор
	2021
	2022
	2023
	2024
	2025

	БДП (млрд. РСД)
	6,576.0
	7,460.1
	8,817.9
	9,748.3
	10,392.7

	Реални раст БДП (%)
	7.9
	2.7
	3.7
	3.9
	2.0

	Инфлација (%)
	7.9
	15.1
	7.6
	4.3
	2.7

	Незапосленост (%)
	11
	10
	9
	9
	9

	Јавни дуг (% БДП)
	54.5
	52.9
	48.4
	46.9
	44.7

	Фискални резултат опште државе (% БДП)
	-3.9
	-3.0
	-2.1
	-2.0
	-2.4

	Кредитни рејтинг (S&P)
	BB+
	BB+
	BB+
	BBB-
	BBB-

	Капитални расходи ( у мил. РСД)
	466,630.6
	526,117.5
	568,646.5
	704,649.0
	715,380.2



Већ у 2022. години долази до оштрог успоравања реалног раста на 2,7%, као последице комбинације екстерних шокова (енергетска криза и поремећаји у ланцима снабдевања) и рестриктивнијих макроекономских политика. У наредним годинама бележи се умерен опоравак (3,7% у 2023. и 3,9% у 2024), али уз поновно успоравање на 2,0% у 2025. години, што указује на улазак економије у зрелију фазу циклуса са ограниченим простором за даљу експанзију без структурних реформи.





Инфлациона динамика представља један од кључних макроекономских изазова у посматраном периоду. Након релативно високе стопе од 7,9% у 2021. години, инфлација достиже максимум од 15,1% у 2022. години, што је последица глобалних ценовних шокова, посебно у сегменту енергије и хране. Међутим, координацијом монетарне и фискалне политике долази до постепеног успоравања раста цена: на 7,6% у 2023, 4,3% у 2024. и 2,7% у 2025. години. Оваква динамика указује на успешну стабилизацију ценовног нивоа и повратак инфлације у оквир циљаних вредности, што је кључно за очување реалних доходака и инвестиционе предвидивости.

Тржиште рада показује континуирано побољшање током целог периода. Стопа незапослености опада са 11,1% у 2021. на приближно 8,7% у 2025. години. Иако је темпо смањења умерен, тренд је конзистентан и указује на постепено јачање способности привреде да генерише нова радна места. Стабилизација тржишта рада додатно доприноси отпорности домаће тражње, али и смањује социјалне и фискалне притиске.

Фискални показатељи бележе изразито позитивне тенденције. Удео јавног дуга у БДП-у континуирано опада, са 54,5% у 2021. на 44,7% у 2025. години, чиме се земља значајно удаљава од критичних прагова задужености и повећава фискални простор за потенцијалне будуће шокове. Паралелно, буџетски дефицит се постепено смањује са -3,9% БДП у 2021. на -2,0% у 2024, уз благо погоршање на -2,4% у 2025. години, што може указивати на цикличне или дискреционе фискалне интервенције. Ипак, укупно посматрано, фискална политика показује висок степен дисциплине и консолидације.


Кретање капиталних расхода указује на јасно стратешко опредељење економске политике ка интензивирању јавних инвестиција као кључног носиоца привредног раста. Капитални расходи бележе континуиран раст, са 466,6 милијарди РСД у 2021. на 715,4 милијарде РСД у 2025. години, што представља значајно повећање издвајања усмерених ка развојним пројектима. Овај тренд указује на проактивну улогу државе у подстицању економске активности, посебно у условима успоренијег раста екстерне тражње.

Структурно посматрано, раст капиталних расхода доминантно је усмерен ка реализацији великих инфраструктурних пројеката, пре свега у области путне и железничке инфраструктуре, који имају снажне мултипликативне ефекте на економску активност, регионалну повезаност и дугорочну продуктивност. Изградња ауто-путева и модернизација железничке мреже доприносе смањењу транспортних трошкова, унапређењу логистичке ефикасности и јачању инвестиционе атрактивности земље.
Посебан значај у оквиру инвестиционог циклуса има и реализација пројекта Expo 2027 Belgrade, који представља један од најзначајнијих развојних и инфраструктурних подухвата у наредном периоду. Поред директних ефеката кроз повећање грађевинске активности и ангажовање домаћих ресурса, овај пројекат има потенцијал да генерише шире економске ефекте кроз развој пратеће инфраструктуре, туризма и услужног сектора, као и кроз јачање међународне позиције Србије као инвестиционе и пословне дестинације.
Комбинација макроекономске стабилизације, пада јавног дуга и контролисане инфлације рефлектује се и на побољшање кредитног профила земље. Кредитни рејтинг према Standard & Poor’s прелази из спекулативног нивоа (BB+) у инвестициони ранг (BBB-) у 2024. години, где се задржава и у 2025. години. Ова промена има значајне импликације у виду нижих трошкова задуживања, повећања инвестиционе атрактивности и ширег приступа међународним финансијским тржиштима.
Макроекономска кретања у посматраном периоду указују на то да је економска политика Владе Републике Србије била усмерена ка постепеном преласку из фазе убрзаног раста ка фази макроекономске стабилизације, уз истовремено јачање развојне компоненте кроз интензивирање јавних инвестиција. Остварени резултати, пре свега у домену контроле инфлације, смањења учешћа јавног дуга и очувања фискалне дисциплине, потврђују релативну ефикасност спроведених мера економске политике, док раст капиталних расхода указује на стратешко опредељење државе да подржи дугорочни раст кроз инфраструктурне и развојне пројекте.
Истовремено, успоравање реалног раста у завршници периода указује на потребу даљег прилагођавања развојне политике, са акцентом на јачање потенцијала привреде за дугорочни раст. У наредном периоду, приоритети економске политике биће усмерени ка унапређењу ефикасности јавних инвестиција, подстицању продуктивности, интензивирању инвестиционе активности приватног сектора и спровођењу структурних реформи, како би се обезбедила одржива динамика раста и убрзала конвергенција ка развијенијим економијама.

ПРУЈФ 2021–2025 је у периоду своје примене спровођен кроз шест посебних циљева, а мере и активности су утврђене Акционим планом. Праћење реализације вршено је на основу показатеља учинка на нивоу општег циља, посебних циљева и мера, као и на основу статуса реализације појединачних активности. Овакав приступ омогућио је да се напредак не прати само кроз формално извршење активности, већ и кроз сагледавање остварених резултата у појединачним подсистемима управљања јавним финансијама.
Највећи број реализованих активности односи се на унапређење нормативног, методолошког, институционалног и информационог оквира у области управљања јавним финансијама. Истовремено, активности које нису реализоване у планираном року углавном су повезане са сложенијим реформским процесима који зависе од развоја или надоградње информационих система, спровођења пројеката техничке подршке, обезбеђивања финансијских средстава или испуњења више међусобно условљених предуслова.
Посматрано по областима реформе, напредак је остварен у даљем развоју средњорочног планирања и програмског буџетирања, јачању управљања јавним инвестицијама, модернизацији пословних процеса и информационих система у институцијама надлежним за прикупљање и управљање јавним приходима, унапређењу транспарентности буџетског процеса, јачању буџетске инспекције и система јавних набавки, развоју ИФКЈ, унапређењу рачуноводства у јавном сектору, као и јачању спољног надзора над јавним финансијама.
Код дела активности које нису реализоване у планираном року, реализација није обустављена, већ је настављена кроз постојеће институционалне процесе или је планирана у оквиру наредног програмског циклуса. То се посебно односи на активности које су везане за комплексне информационо-технолошке (у даљем тексту: ИТ) системе, пројекте који се финансирају из средстава Европске уније и донаторске подршке, као и на активности које захтевају додатну методолошку припрему, јачање капацитета или обезбеђивање финансијских средстава.
Степен реализације активности треба посматрати заједно са остварењем показатеља учинка. У појединим областима, иако све активности нису реализоване у планираном року, остварен је значајан напредак у достизању очекиваних резултата. Са друге стране, код мера које су зависиле од увођења нових информационих система, организационих промена или сложених пројектних процедура, кашњења су утицала на динамику остварења појединих показатеља резултата.
У наставку извештаја дат је детаљан приказ реализације по сваком посебном циљу и мери, са прегледом показатеља учинка, кључних резултата, финансирања, изазова и наредних корака. Такав приказ омогућава да се за сваки подсистем управљања јавним финансијама сагледа не само степен формалне реализације активности, већ и њихов допринос остварењу циљева ПРУЈФ 2021–2025 и припреми наредног реформског циклуса.

Почетна вредност показатеља исхода на нивоу Посебног циља I износила је Ц+, док је циљана вредност за 2025. годину била Б. Према PEFA процени, остварена вредност показатеља у 2025. години износила је Б, чиме је показатељ исхода испуњен. Остварење овог показатеља указује на напредак у области коришћења информација о учинку у буџетском процесу и представља резултат активности које су током периода спровођења Програма биле усмерене на унапређење програмског буџетирања, средњорочног планирања, управљања капиталним пројектима и праћења фискалних ризика.
Мера 1.1. Унапређење програмског буџета
	Показатељ на нивоу мере
	Почетна вредност
	Циљана вредност за 2025. годину
	Остварена вредност

	Израђена анализа примене програмског буџета
	0
	-
	-

	Израђена анализа униформне структуре програмског буџета јединица локалне самоуправе
	0
	-
	-

	Утврђена униформна програмска структура за организације обавезног социјалног осигурања и њихове кориснике
	0
	-
	-


Показатељи резултата у оквиру мере 1.1 нису имали циљане вредности за 2025. годину, имајући у виду да је део активности био планиран и реализован у ранијим годинама спровођења Програма. У оквиру мере спроведене су активности које су биле усмерене на анализу примене програмског буџета, употребу показатеља учинка и сагледавање могућности за унапређење програмске структуре на различитим нивоима власти.
У извештајном периоду реализоване су активности које су се односиле на анализу примене програмског буџета и употребе показатеља учинка, анализу униформне структуре програмског буџета јединица локалне самоуправе, утврђивање програмске структуре за организације обавезног социјалног осигурања и њихове кориснике, као и радионице и обуке за кориснике на свим нивоима власти. Ове активности су допринеле бољем сагледавању квалитета циљева и показатеља учинка у буџетском процесу, унапређењу програмске структуре и јачању капацитета буџетских корисника за примену програмског буџетирања.
Поред аналитичких активности, посебан значај имале су радионице и обуке на којима су разматрани циљеви и показатељи учинка буџетских корисника у поступку припреме финансијских планова. Ове активности су допринеле унапређењу разумевања програмског буџетирања и квалитетнијем повезивању буџетских програма, програмских активности, циљева и показатеља учинка.
Активност која се односила на студијску посету у вези са унапређењем извештаја о учинку није спроведена у планираном року. Иако нереализација ове активности није довела у питање спровођење кључних активности у оквиру мере, она указује на потребу да се у наредном периоду настави са јачањем капацитета за извештавање о учинку и коришћење информација о учинку у процесу припреме, извршења и праћења буџета.
Мера је допринела остваривању Посебног циља I кроз унапређење основа за даљи развој програмског буџетирања и боље коришћење информација о учинку. Истовремено, резултати ове мере указују да је потребно наставити са методолошким унапређењима, јачањем капацитета буџетских корисника и даљим повезивањем програмског буџета са средњорочним планирањем и извештавањем о резултатима.
Финансирање мере: активности у оквиру мере финансиране су из буџета Републике Србије и донаторских средстава, односно спровођене су кроз редовне капацитете Министарства финансија. 
Мера 1.2. Унапређење капацитета у вези припреме и обавеза земаља чланица ЕУ током процеса припреме буџета
	Показатељ на нивоу мере
	Почетна вредност
	Циљана вредност за 2025. годину
	Остварена вредност

	Израђена анализа процеса припреме буџета земаља чланица ЕУ
	0
	-
	-

	Број студијских посета
	0
	1
	0


У оквиру мере 1.2 планиране су активности усмерене на јачање капацитета Министарства финансија и директних буџетских корисника за боље разумевање процеса припреме буџета у земљама чланицама Европске уније и обавеза које ће Република Србија имати у процесу приступања Европској унији.
Анализа процеса припреме буџета земаља чланица Европске уније и обавеза Републике Србије приликом припреме буџета је реализована. На тај начин је створена основа за даље сагледавање потребних прилагођавања у буџетском процесу, као и за планирање будућих активности које се односе на усклађивање са праксама и обавезама које произлазе из чланства у Европској унији.
Показатељ који се односи на број студијских посета није остварен у 2025. години, имајући у виду да студијска посета није реализована у планираном року. Такође, активности које се односе на обуке запослених у Министарству финансија и директним буџетским корисницима нису у потпуности реализоване у оквиру овог програмског циклуса. Из тог разлога, мера се може оценити као делимично реализована.
Кључни изазов у спровођењу мере односио се на потребу даљег јачања административних капацитета Сектора буџета и буџетских корисника у области припреме буџета у складу са обавезама које ће Република Србија имати као будућа чланица Европске уније. Имајући у виду значај ове области, активности које се односе на усклађивање буџетског процеса са стандардима и праксама Европске уније потребно је наставити у наредном програмском циклусу.
Финансирање мере: мера је финансирана из буџета Републике Србије и донаторских средстава. 
Мера 1.3. Унапређење средњорочног планирања
	Показатељ на нивоу мере
	Година
	Циљана вредност
	Остварена вредност

	Број усвојених средњорочних планова обвезника средњорочног планирања на републичком нивоу Почетна вредност: 4

	2021
	7
	7

	
	2022
	22
	22

	
	2023
	26
	26

	
	2024
	27
	28

	
	2025
	29
	29


Од почетне вредности од четири средњорочна плана за циклус планирања 2020-2022, број средњорочних планова је повећан на 29 за циклус 2025-2027. године. Циљане вредности су остварене у свакој години спровођења Програма. У том периоду је 34 институције израдило најмање један или више средњорочних планова, од тога је 27 институција израдило више од једног средњорочног плана, 21 институција је успела да одржи континуитет у изради средњорочних планова у сваком следећем циклусу планирања, док су три институције израдиле своје средњорочне планове у свих шест циклуса планирања. 
У оквиру спровођења мере обучено је близу 400 службеника, а подршка обвезницима средњорочног планирања се огледала и кроз менторску подршку путем различитих видова директне комуникације са координаторима за израду средњорочног плана у институцијама и организовање појединачних интерних обука и радионица за запослене у институцијама који су били укључени у израду средњорочног плана. Капацитети обвезника средњорочног планирања су упоредо унапређивани и за извештавање у спровођењу средњорочног плана, што је резултирало повећањем удела објављених извештаја у односу на број усвојених средњорочних планова у одређеној години. 

	Година
	2020
	2021
	2022
	2023
	2024
	2025

	Удео објављених извештаја у односу на број усвојених средњорочних планова у одређеној години (%)
	75
	100
	77
	88
	93
	90



Прописивањем обавезе да институције које су обвезници, одређују координаторе за средњорочно планирање, додатно је ојачало организационе структуре унутар самих институција и омогућило одржавање континуитета кадровских решења везаних за средњорочно планирање.
Планиране активности у оквиру мере су спроведене у предвиђеним роковима, а за подршку обвезницима средњорочног планирања, у 2021. години, уложено је 3.048.313 РСД, у 2022. години је уложено 3.263.970 РСД, док су активности у осталим годинама спроведене сопственим капацитетима Републичког секретаријата за јавне политике, без утрошака додатних буџетских средстава. 
Напретку у спровођењу мере, допринело је и коришћење Јединственог информационог система за планирање, праћење спровођења, координацију јавних политика и извештавање (ЈИС), на начин да се средњорочни планови креирају у ЈИС-у на основу релевантних важећих докумената јавних политика, односно акционих планова и/или претходно важећег средњорочног плана, што додатно обезбеђује повезивање јавних политика са програмским буџетом и средњорочним оквиром расхода. Кроз ЈИС је осигурано и једноставно годишње извештавање о напретку у спровођењу средњорочних планова. 
Анализа која је израђена у оквиру ове мере, показала је да је повезаност усвојених средњорчних планова и докумената јавних политика, а с тим у вези, и повезаност средњорчних планова са програмским буџетом, остварена у извесном степену. Узимајући у обзир и извештај PEFA, који препознаје релевантност ове мере за остваривање посебног циља Програма за унапређене капацитете за буџетско планирање и управљање јавним инвестицијама, као и постигнути резултат повећања броја институција укључених у средњорочно планирање у сваком наредном циклусу планирања, може се оценити да је мера ефективно допринела остваривању тог циља. 
Одређени ризик за дугорочну одрживост напретка у средњорочном планирању представљају честе организационе и кадровске промене унутар институција, тешкоће у успостављању ефикасног механизма координације, као и недовољан капацитет унутар институција. То значи да још увек није обезбеђена потребна одрживост мере. Ради обезбеђивања даљег унапређења средњорочног планирања, у наредном периоду потребно је да се ојача улога средњорочног плана као управљачког инструмента институција и механизма за спровођење јавних политика и приоритета Владе[footnoteRef:2] путем ефикасног планирања буџета у складу са расположивим ресурсима и средњорочним оквиром расхода.  [2:  Приоритети Владе се првенствено утврђују у Акционом плану за спровођење приоритета Владе (АПСПВ) и Националном програму за усвајање тековина ЕУ (НПАА).] 

У оквиру реформе планског система успостављен је систем средњорочног планирања, чиме је постигнуто јачање повезаности јавних политика са процесом израде буџета на националном нивoу, у складу са фискалном стратегијом и средњорочним оквиром расхода. Постепеним повећањем броја институција укљученим у средњорочно планирање у сваком наредном циклусу планирања, ојачана је улога средњорочног плана као важног управљачког инструмента институција и значајно је унапређена транспарентност јавне управе у спровођењу јавних политика.

Мера 1.4. Унапређење окружења за ефикасно управљање капиталним пројектима
	Показатељ на нивоу мере
	Почетна вредност
	Циљана вредност за 2025. годину
	Остварена вредност

	Капитални пројекти који су укључени у буџет, који подлежу и који су оцењени у складу са методологијом која уређује капиталне пројекте
	0
	60%
	82%

	Одржане обуке за државне службенике из ресорних министарстава и других институција
	0
	3
	4


У оквиру мере 1.4 остварен је значајан напредак у унапређењу правног, методолошког, институционалног и информационог оквира за управљање капиталним пројектима. Циљане вредности оба показатеља резултата у 2025. години су остварене. Проценат капиталних пројеката који су укључени у буџет, а који подлежу оцени и који су оцењени у складу са методологијом која уређује капиталне пројекте, износио је 82%, у односу на циљану вредност од 60%. Такође, одржане су четири обуке за државне службенике из ресорних министарстава и других институција, чиме је премашена циљана вредност од три обуке.
Током периода спровођења Програма реализоване су активности које су се односиле на измене и допуне правног оквира у складу са идентификованим слабостима примене у пракси, израду програма обуке за релевантне учеснике у процесу управљања капиталним пројектима, израду и надоградњу информационог система за управљање капиталним пројектима, унапређење вештина запослених у области управљања пројектима, као и на заокруживање правног оквира у делу који се односи на утицај капиталних пројеката на животну средину и климатске промене.
Посебан значај имало је јачање капацитета запослених који учествују у процесу управљања капиталним пројектима. Запослени у надлежној организационој јединици Министарства финансија похађали су обуке из области управљања јавним инвестицијама, док су поједини запослени акредитовани као предавачи за обуке које се односе на оцену и праћење капиталних пројеката, рад у информационом систему за управљање капиталним пројектима и примену методологије за управљање пројектима. На тај начин створени су услови за континуирано јачање капацитета и ширење знања међу институцијама које учествују у припреми и праћењу капиталних пројеката.
Упркос оствареним резултатима, две активности нису реализоване у планираном року. Није израђен извештај за јавност о статусу капиталних пројеката који се прате у складу са методологијом, нити је израђен приручник о методологији управљања капиталним пројектима. Разлози за одступање повезани су са потребом да се ове активности ускладе са очекиваним изменама правног оквира и даљим корацима у оквиру Реформске агенде, посебно у делу који се односи на унапређење транспарентности управљања капиталним пројектима и редовно информисање јавности.
Мера је у значајној мери допринела остваривању Посебног циља I, имајући у виду да је унапређена примена методологије за управљање капиталним пројектима, ојачани су капацитети надлежних институција и унапређена је информациона подршка процесу управљања јавним инвестицијама. У наредном периоду потребно је наставити активности које се односе на даље унапређење транспарентности, стандардизацију извештавања за јавност и припрему приручника након усаглашавања са новим правним и методолошким решењима.
Финансирање мере: мера је финансирана из буџета Републике Србије, кроз редовна издвајања, као и из донаторских средстава. Активности подршке које се односе на локални ниво финансиране су, између осталог, и кроз програме развојне подршке. Преглед укупно утрошених финансијских средстава дат је у Табеларном приказу утрошених финансијских средстава за реализацију ПРУЈФ 2021–2025, према којем је за реализацију мере 1.4. утрошено укупно 446.500.000 РСД.
Мера 1.5. Јачање капацитета Сектора за праћење фискалних ризика
	Показатељ на нивоу мере
	Почетна вредност
	Циљана вредност за 2025. годину
	Остварена вредност

	Попуњена систематизована радна места у Сектору за праћење фискалних ризика
	33%
	90%
	100%

	Обучени запослени у Сектору за праћење фискалних ризика
	0%
	-
	-

	Фискална стратегија садржи одељак који се односи на квантификоване кључне фискалне ризике
	-
	-
	-

	Обучени запослени у Сектору за праћење фискалних ризика, напредни ниво обука
	10%
	80%
	100%


У оквиру мере 1.5 остварен је напредак у јачању институционалних и административних капацитета за праћење фискалних ризика. Показатељ који се односи на попуњеност систематизованих радних места у Сектору за праћење фискалних ризика остварен је у 2025. години, имајући у виду да је остварена вредност износила 100%, у односу на циљану вредност од 90%. Показатељ који се односи на обучене запослене на напредном нивоу обука такође је остварен, са оствареном вредношћу од 100%, у односу на циљану вредност од 80%.
Током спровођења Програма реализоване су активности које су се односиле на обуке запослених, успостављање методологија за праћење фискалних ризика везаних за пословање јавног сектора, као и методологија за праћење осталих фискалних ризика, укључујући ризике од елементарних непогода и судске спорове. Поред тога, реализоване су активности усмерене на унапређење вештина запослених из области финансијске анализе, кост-бенефит анализе и анализе ризика од климатски индукованих елементарних непогода, као и активности које су омогућиле упознавање са добрим међународним праксама у области праћења и извештавања о фискалним ризицима.
У току спровођења мере унапређен је и садржај Фискалне стратегије у делу који се односи на фискалне ризике. Показатељ који се односи на постојање одељка о квантификованим кључним фискалним ризицима био је остварен у години у којој је имао циљану вредност, док за 2025. годину није била утврђена посебна циљана вредност.
Активност која се односила на унапређење и стандардизацију извештавања о фискалним ризицима није реализована у планираном року. Разлог за одступање повезан је са организационим променама и изменама систематизације, што је утицало на динамику усвајања стандардизованог приступа извештавању. Имајући у виду значај ове активности за даље јачање система праћења фискалних ризика, потребно је да се она настави у наредном програмском циклусу.
Мера је допринела остваривању Посебног циља I кроз јачање капацитета за идентификовање, анализу, праћење и извештавање о фискалним ризицима. Истовремено, спровођење мере је показало да је у наредном периоду потребно наставити са стандардизацијом извештавања, даљим развојем методолошког оквира и бољим повезивањем праћења фискалних ризика са буџетским процесом и средњорочним фискалним планирањем.
Финансирање мере: активности су финансиране из буџета Републике Србије и донаторских средстава, односно спровођене су кроз редовне капацитете Министарства финансија и уз пројектну подршку. Податак о укупно утрошеним средствима потребно је допунити након достављања коначних финансијских података од надлежне организационе јединице.





[bookmark: _Toc233629225]ПОСЕБНИ ЦИЉ II: ЕФИКАСНО ПРИКУПЉАЊЕ И УПРАВЉАЊЕ БУЏЕТСКИМ СРЕДСТВИМА

	Показатељ(и) на нивоу посебног циља (показатељ исхода)
	Година
	Циљана вредност
	Остварена вредност

	Стварни приходи и расходи буџета опште државе на годишњем нивоу су у опсегу 5% од пројектованих у фискалној стратегији.
	2021
	У опсегу од 5%
	У опсегу од 5%

	
	2022
	У опсегу од 5%
	У опсегу од 5%

	
	2023
	У опсегу од 5%
	У опсегу од 5%

	
	2024
	У опсегу од 5%
	У опсегу од 5%

	
	2025
	У опсегу од 5%
	Приходи већи за 5,9%; расходи већи за 8,3%

	Годишњи трошкови сервисирања јавног дуга (плаћања камата – нето износ) као % БДП
	2021
	1,9%
	1,7%

	
	2022
	1,9%
	1,5%

	
	2023
	1,9%
	1,8%

	
	2024
	2,1%
	1,8%

	
	2025
	2,1%
	1,8%

	Просечно трајање отвореног поступка (дана)
	2021
	50
	48

	
	2022
	48
	47

	
	2023
	46
	44

	
	2024
	45
	42

	
	2025
	44
	42



Током трајања програма, од 2021. до 2024. године, стварни приходи и расходи буџета опште државе су одступали највише до 5% у односу на планиране, што је у складу са дефинисаним циљаним вредностима. Једино је до одступања ван опсега дошло у 2025. години, када су остварени приходи већи од планираних за 5,9%, па су у складу са тим увећани и расходи.
Показатељ који мери учешће трошкова сервисирања јавног дуга у БДП је остварен у свакој календарској години извештајног периода. 
Спровођење поступака јавних набавки у извештајном периоду је било ефикасно, што показује просечно трајање отвореног поступка, које је за сваку календарску годину било краће од планираног. Преласком на електронске набавке дошло је до скраћења трајања отвореног поступка.
Мера 2.1: Ефикасно прикупљање буџетских прихода који су у надлежности Пореске управе
	Показатељ на нивоу мере
	Година
	Циљана вредност
	Остварена вредност

	Проценат оствaрене наплате у односу на одобрену буџетску процену (порез на доходак, порез на добит, бруто домаћи ПДВ, бруто акцизе)
	2021
	100%
	110%

	
	2022
	100%
	109,7%

	
	2023
	100%
	107,6%

	
	2024
	100%
	109,4%

	
	2025
	100%
	104,4%



Наплата пореза на доходак, пореза на добит, бруто домаћег пореза на додату вредност (у даљем тексту: ПДВ) и бруто акциза чини око 64% укупне бруто наплате јавних прихода. Из тог разлога, изабрани показатељ на нивоу мере, који је у извештајном периоду испуњен за сваку годину, на адекватан начин доприноси ефикасности целокупног система јавних финансија. 
У извештајном периоду дефинисан је дизајн будућег пословног модела, као и мапа пута промена до коначне имплементације готовог комерцијалног решења за интегрисани информациони систем за управљање порезима (Commercial Off-The Shelf solution Integrated Tax Management System - COTS-ITMS), који представља основни алат за функционисање новог пословног модела. С обзиром на то да се завршетак пројекта очекује у последњем кварталу 2028. године, све активности у вези са имплементацијом готовог комерцијалног решења за интегрисани информациони систем за управљање порезима планиране су у ПРУЈФ 2026-2030.
Истовремено са наведеним активностима, Пореска управа је, у делу спровођења политике Владе Републике Србије, заједно са Министарством финансија, спровела увођење новог система фискализације, као и активно учествовала у целокупном процесу увођења система е-фактура, као инфраструктурне претпоставке за увођење претходно попуњене пореске пријаве за ПДВ, као кључне мере и активности на сузбијању сиве економије и смањењу пореског јаза у области ПДВ-а. 
Систем е-фискализације је у примени од маја 2022. године, чиме су се створиле структурне претпоставке за процес дигиталне трансфомације које омогућавају, не само коришћење е-фактура као законске обавезе, већ и увођење и коришћење претходно попуњене ПДВ пријаве (прелиминарне пореске пријаве). 
[bookmark: _Hlk223087013]У току је спровођење пројекта за развој VIES (VAT Information Exchange System) система за размену информација  о порезу на додату вредност, који се финансира из средстава ЕУ. С обзиром на то да се завршетак пројекта очекује у последњем кварталу 2027. године све активности планиране су и у ПРУЈФ 2026-2030.
Као чланица Глобалног форума o транспарентности и размени информација у пореске сврхе од 2018. године, Република Србија радила је на испуњавању стандарда размене информација на захтев. Након дуготрајног процеса стручне процене, који је званично започет 30. септембра 2022. године, а вршен од стране стручног тима Глобалног форума, Република Србија је у октобру 2023. године добила званичну оцену „У великој мери усклађено“ - рејтинг за испуњеност стандарда размене информација на захтев (EOIR). 
Кроз пројекат модернизације Пореске управе ТАМР (Tax Administration Modernization Project), интензивиран је рад на унапређењу функције људских ресурса у оквиру пројекта Консултантске услуге за институционални развој функције људских ресурса Пореске управе Републике Србије. Усвојена је Стратегија управљања људским ресурсима Пореске управе Републике Србије 2023-2028. године. Кључни резултати очекују се у активностима регрутације и селекције (замене кадрова, односно подмлађивања радне снаге), процесних унапређења кроз дигитализацију, оперативних унапређења кроз модификацију организације и структуре, а затим суштинских и дугорочних улагања у развој запослених. Након завршетка пројекта, сачињен је предлог за проширење обухвата пројектних активности између консултанта и Пореске управе Републике Србије, којим су обухваћене додатне пројектне активности, уз продужетак трајања пројекта. Активности су настављене кроз пројекат „Подршка у институционалном развоју функцијe људских ресурса Пореске управе Републике Србије“. Упоредо, спровођене су активности у вези са унапређењем HRMIS (Human Resource Management Information System) софтверског решења за људске ресурсе у циљу оптимизације пословних процеса из домена функције управљања људским ресурсима. Софтвер је пуштен у продукцију крајем 2025. године.
У оквиру активности које су се односиле на дигитализацију, реализоване су активности у вези са увођењем система електронских отпремница, укључујући анализу законског и административног оквира, припрему документације за набавку хардверског и софтверског решења, увођење ИТ система и израду комуникационе стратегије за увођење система електронских отпремница. Истовремено, од активности која се односила на увођење ИТ система за управљање непокретном имовином Министарства финансија и управа у саставу се одустало. Активности које се односе на унапређење информационо-комуникационе технологије (у даљем тексту: ИКТ) инфраструктуре кроз COTS решење, као и на усклађивање законодавног оквира и припрему техничких спецификација за системе размене информација према стандардима Европске уније, нису окончане у овом програмском циклусу и пренете су у ПРУЈФ 2026–2030.
Финансирање мере ПУРС: За реализацију ове мере у периоду 2021-2025. године потрошено је укупно 2.461.333.579,52 динара. Мера се финансирала из буџета РС, Светске банке, IPA Програма, Немачке организације за међународну сарадњу GIZ и других донаторских извора. 
Сектор за дигитализацију у области финансија је током 2025. године спровео даље унапређење електронског фактурисања у два правца: остваривање предуслова да се, коришћењем система електронских фактура, омогући у највећој могућој мери дигитализовани систем обрачуна пореза на додату вредност и истовремено стварање предуслова за почетак примене прописа којима се уређује коришћење Система еОтпремница (електронског документа којим се потврђује испорука и пријем добара).
Током 2025. године спроведене су измене и допуне Закона о електронском фактурисању (у даљем тексту: ЗЕФ) и Правилника о електронском фактурисању (у даљем тексту: ПЕФ). Циљ ових измена је планирани и најављивани наставак развоја Система електронских фактура (у даљем тексту: СЕФ), како би се у највећој могућој мери дигитализовао обрачун ПДВ. Наставак развоја омогућиће сачињавање прелиминарне пореске пријаве ПДВ на основу података којима располаже СЕФ, што је и прописано ЗЕФ-ом, а истовремено су измењене и допуњене одредбе које уређују СЕФ у потпуности усклађене са изменама и допунама Закона о порезу на додату вредност. Систем електронских фактура унапређен је и у смислу омогућавања чувања већег броја докумената који су сачињени у СЕФ-у, односно које СЕФ обрађује, а који су потребни за потребе електронског евидентирања ПДВ и прелиминарне пореске пријаве ПДВ. Такође, процес интеграције Система електронских фактура са Системом за управљање фискализацијом је реализован у марту месецу 2025. године. Модул се налази на демо окружењу СЕФ-а од 6. марта 2025. године, а од 1. априла 2025. године доступан је и на продукционом окружењу.
У децембру 2025. године измењен је и допуњен Закон о електронским отпремницама, који је усвојен 2024. године. Такође, у марту 2025. године донет је и подзаконски акт, који је измењен и допуњен у децембру 2025. године. Систем еОтпремница је од марта 2025. године постављен на ДЕМО окружење. Уз постављање Система на демо окружење објављена је и сва техничка документација и корисничко упутство. Такође, мобилне апликације за транспортна предузећа (МАТП) и мобилне апликације за кориснике система (МАКС) доступне су и на продукционом окружењу, у складу са Законом прописаним роком. Систем еОтпремница се од 30. децембра 2025. године налази на продукционом окружењу, а сама обавезност коришћена Система почела је од 1. јануара 2026. године и то за акцизне производе и испоруку добара ка јавном сектору, док ће за субјекте приватног сектора ова обавеза наступити од 1. октобра 2027. године.
Мера 2.2. Модернизација процеса рада Управе за дуван

	Показатељи на нивоу мере
	Година
	Циљана вредност
	Остварена вредност

	Успостављен јединствени систем регистара

	2021
	1
	1

	
	2022
	-
	-

	
	2023
	-
	-

	
	2024
	-
	-

	
	2025
	-
	-

	Обучени сви запослени у Управи за дуван за рад у јединственом систему регистара

	2021
	100%
	100%

	
	2022
	-
	-

	
	2023
	-
	-

	
	2024
	-
	-

	
	2025
	-
	-

	% привредних субјеката који послују на тржишту дувана и дуванских производа користи електронске услуге Управе за дуван
	2021
	20%
	20%

	
	2022
	40%
	40%

	
	2023
	60%
	65%

	
	2024
	60%
	65%

	
	2025
	60%
	65%

	Успостављене нове функционалности у оквиру Интегрисаног информационог система Управе за дуван
	2021
	-
	-

	
	2022
	-
	-

	
	2023
	-
	-

	
	2024
	-
	-

	
	2025
	1
	1



У извештајном периоду Управа за дуван је радила на модернизацији и аутоматизацији процеса рада. Успостављен је  јединствени систем регистара који обједињује 9 регистара и 3 евиденционе листе како би се побољшала ефикасност услуга које пружа Управа за дуван. Допринос се огледа у ефикаснијем поступању по захтевима привредних субјеката, као и делотворнијој размени информација с другим надлежним органима у циљу спровођења инспекцијског надзора над привредним субјектима који послују на тржишту дувана и дуванских производа и сузбијања нелегалног промета. Спроведене су активности на јачању капацитета Управе за дуван за коришћење новог информационог система и ефикасније пружање услуга из делокруга рада Управе, као и подизање свести привредних субјеката који послују на тржишту дувана и дуванских производа да своје захтеве подносе електронским путем и путем портала еУправа, што је допринело смањењу издатака привредних субјеката и уштеди времена. 
Током 2023. године, пројектни тим Управе за дуван радио је на дефинисању нових функционалности Интегрисаног информационог система које су успостављене кроз надоградњу овог система у 2024. и 2025. години.
Извршена је надоградња интегрисаног информационог система Управе за дуван која је предвиђала надоградњу постојећих модула у циљу интеграције са системом е-Акциза и увођење нових функционалности израдом веб портала за подношење извештаја привредних субјеката уписаних у регистре и евиденционе листе код Управе за дуван. Портал за подношење извештаја пуштен је у продукцију. 
Крајњи резултат ових активности је повећање транспарентности и олакшана размена информација међу надлежним органима, а све у циљу ефикаснијег прикупљања прихода.
Финансирање мере: Мера се у потпуности финансирала из буџета РС. У периоду 2021-2025. година утрошено је 30.998.400,00 динара.
Мера 2.3: Јачање административних капацитета Управе царина

	Показатељ на нивоу мере
	Година
	Циљана вредност
	Остварена вредност у %

	Проценат оствaрене наплате царина и ПДВ-а из увоза у односу на одобрену буџетску процену.
	2021
	Царина 100%
ПДВ 100%
	Царина 105,49 (+5,49%)
ПДВ 101.86 (+1,86%)
Просечно: 103,67 

	
	2022
	Царина 100% ПДВ 100%
	Царина 99,93 (-0,07%) ПДВ 98,95 (-1,05%)
Просечно: 99,44

	
	2023
	Царина 100%
ПДВ 100%
	Царина 97,89
(-2,11%)
ПДВ 97,55 (-2,45%)
Просечно: 97,72

	
	2024
	Царина 100% ПДВ 100%
	Царина 101,64 (+1,64%) ПДВ 97,72 (-2,28%)
Просечно: 99,68

	
	2025
	Царина 100%
ПДВ 100%
	Царина 98,58
ПДВ 92,81
Просечно: 95,70



У периоду 2021-2025. године у оквиру мере Јачање административних капацитета Управе царина циљане вредности показатеља се могу оценити као остварене, рачунајући просечну вредност остварене наплате царинских дажбина (царина и ПДВ-а из увоза) и имајући у виду предвиђено дозвољено одступање од циљане вредности до 5%. 
У извештајном периоду Управа царина успешно је у предвиђеном року остварила редовне симулације за књижење на А и Б рачуне у оквиру примене извештавања регулативе за традиционална сопствена средства ЕУ и извештавање о приходима ЕУ, које је важан део обавеза за преговарачко поглавље 33 – Финансијске и буџетске одредбе.    
Техничко-технолошко осавремењавње царинске службе и висок ниво аутоматизације и беспапирног пословања Управе царина у складу је са информационим стандардима ЕУ, које је од изузетног значаја и за преговарачко поглавље 29 Царинска унија. Правно усклађено функционисање царинских ИТ система је условљено и повезано са скраћењем трајања царинских поступака и царинских формалности, односно ефикаснијем обрачуну царинских дажбина и ефектнијем испуњењу степена наплате, што је од изузетног значаја за јачање административних капацитета Управе царина, али и за привреду.
Током 2023. године Управа царина је радила на развоју софтвера NCTS (New Computerized Transit System) фаза 5, а од јануара 2024. године је почела његова примена. У другој половини 2025. године је Управа царина започела активности у циљу унапређења овог система у оквиру NCTS фазе 6. 
Развој царинских ИТ система повезан је са реализацијим неколико значајних пројеката: имплементација увозних и извозних аутоматизованих система (AIS-AES) и система управљања одлукама (CDS), као и увођење интегрисаног система управљања тарифом (ITMS). Друга компонента Инструмента за претприступну помоћ (у даљем тексту: IPA) 2021 Пројекта ЕУ за подршку реформи јавних финансија (EU PFM Flexible Facility) је подршка Управи царина за увођење Интегрисаног управљања царинским тарифама (ITMS). У оквиру ове компоненте предвиђена је израда софтвера и набвка хардвера за ITMS, који представља основни предуслов за расвој других царинских ИТ система. 
Главни изазов спровођења мере је произашао из неуспелог тендера за ITMS у Србији у 2025. години, имајући у виду изостанак понуда, што је изазвало кашњење у његовој имплементацији. С обзиром на то да системи AIS-AES у потпуности зависе од ITMS (тарифни подаци, квоте и обрачун царинских дажбина) ово кашњење је директно утицало на кашњење у реализацији активности предвиђених ПРУЈФ које се односе на ове системе. Мера је делимично реализована тиме што су извршене припремне радње за финализацију активности везаних за ИТ системе и складишта за чување царинских података (data warehouse). У циљу оптимизације рада наведених система, предвиђено је да ће ITMS бити спреман до краја 2026. године, што је довело до припреме ревидираног пројектног плана са прилагођеним роковима и кључним етапама. 
У извештајном периоду поводом Царинске лабораторије радило се на обезбеђивању одговарајућег простора као предуслова за пуну модернизацију Царинске лабораторије. По питању опреме у 2025. години радило се на припреми техничке документације за набавку одговарајуће лабораторијске опреме. Припремне активности у циљу унапређења управљања и јавне продаје царинске робе су успешно реализоване, тако да се сада организују е-лицитације царинске робе, а одустало се од даљег развоја царинске инфраструктуре складишта посебне намене.
Имајући у виду релевантност мере, односно значај успостављања царинских ИТ система, Царинске лабораторије и развој капацитета за пуну примену регулативе традиционалних сопствених средстава ЕУ, за Управу царина и будуће чланство Републике Србије у Европској унији, препоручује се наставак активности фазног спровођења дигитализације и аутоматизације са коригованим роковима имплементације у оквиру ПРУЈФ 2026-2030, чијом ће реализацијом исти постати редовни пословни процеси царинске службе у складу са највишим стандардима ЕУ.
Финансирање мере: Мера је финансирана из буџета РС и ЕУ фондова (IPA). У периоду 2021-2025. година утрошено је укупно 495.127.253,99 динара.



Мера 2.4: Ефикасно управљање јавним дугом
	Показатељ на нивоу мере
	Година
	Циљана вредност
	Остварена вредност

	Учешће дуга у домаћој валути у укупном јавном дугу - централни ниво власти
	2021
	31,0%
	28,5%

	
	2022
	31,0%
	25,2%

	
	2023
	20,5%
	21,7%

	
	2024
	21,0%
	21,8%

	
	2025
	22,0%
	22,5%



Повећавање учешћа дуга у домаћој валути смањује ризик раста нивоа јавног дуга и трошкова сервисирања, те је зато изабран као адекватан показатељ ефикасног управљања јавним дугом. 
	Током 2020. године услед пандемије изазване вирусом Ковид-19, како би се избегле негативне последице по привреду и становништво, Република Србија је била приморана да се значајно више задужи у односу на планирани ниво. Како домаће тржиште није било довољно ликвидно, већи део потреба је подмирен на међународном финансијском тржишту. Услед сукоба у Украјини током 2022. године, дошло је до наглог раста каматних стопа, те је окренутост ка међународном тржишту била још неопходнија. Из тог разлога су 2023. године редефинисане циљане вредности како би респектовале нову реалност, али уз задржавање циља раста учешћа дуга у домаћој валути. У периоду од 2023. до 2025. године циљане вредности су остварене, те у извесној мери и премашене.  
	Како би се на најбољи могући начин сагледали ризици везани за управљање јавним дугом био је планиран развој комплексног модула за управљање ризицима којим би био надограђен постојећи информациони систем (PDMS). Услед недостатка финасијских средстава за развој овог модула, активности везане за њу нису спроведене.
	Спровођење пилот пројекта за увођење система примарних дилера и даљи развој домаћег тржишта обвезница није реализована услед процене да је за њену реализацију неопходна потпуна стабилност, како на домаћем, тако и на међународном финансијском тржишту, што у претходном периоду услед геополитичких околности није био случај.
Надоградња постојећег информационог система (PDMS) – употребом алата пословне интелигенције, ради унапређења извештавања није реализована услед недостатка финансијских средстава, али је планирана у ПРУЈФ 2026-2030.




Мера 2.5: Унапређење електронског система јавних набавки

	Показатељ на нивоу мере
	Година
	Циљана вредност
	Остварена вредност

	Број понуда по поступку јавне набавке
	2021
	2,7
	2,5

	
	2022
	2,7
	2,5

	
	2023
	2,9
	2,4

	
	2024
	2,9
	2,5

	
	2025
	3,1
	2,5

	База података о уговорима на Порталу
	2024
	/
	1

	
	2025
	1
	1



Портал јавних набавки који је успостављен од 1. јула 2020. године значајно је поједноставио спровођење поступка јавне набавке и доста учинио у погледу њихове униформности и мултифункционалности. Приликом дефинисања ове мере и активности водило се рачуна да увек постоји простор за даље унапређење у циљу боље ефикасности и смањење могућности процедуралних грешака које би јавне набавке привредним субјектима учиниле још доступнијим. 
Током трајања овог програма већа укљученост привредних субјеката у поступцима јавних набавки није забележена. Као један од разлога за одступање је, између осталог, последица честог учешћа групе понуђача у поступцима јавних набавки. Група понуђача подразумева да је у поступку јавне набавке учествовао већи број привредних субјеката, што значи да је број привредних субјеката који учествују у поступцима јавних набавки знатно већи од броја поднетих понуда. Исто тако, немогућност већег утицаја Канцеларије за јавне набавке на тржиште јавних набавки, онемогућавало је испуњавање показатеља резултата у потпуности. Акценат ће и у наредном периоду бити на организовању обука за наручиоце и понуђаче, објављивање различитих практичних алата, као и унапређење Портала јавних набавки у циљу јачања конкуренције. Други показатељ резултата који се односи на успостављање Базе података у уговорима на Порталу јавних набавки је остварен, имајући у виду да је база податакa, од 1.16 верзије Портала јавних набавки, успостављена у виду регистра уговора и оквирних споразума у складу са изменама и допунама Закона о јавним набавкама које су у примени од 1. јануара 2024. године.
Примарни фокус Канцеларије за јавне набавке током трајања програма био је на наставку процеса дигитализације ради ефикаснијег функционисања система јавних набавки, јачању капацитета Канцеларије за јавне набавке, континуираном спровођењу обука за наручиоце и понуђаче и изради новог документа јавних политика у области јавних набавки. С тим у вези, Портал јавних набавки је унапређиван више пута годишње новим верзијама Портала и увођењем нових функционалности које корисницима олакшавају рад, коришћење Портала на енглеском језику и на мобилним уређајима кроз мобилну апликацију за андроид и iOS уређаје итд.  Затим, ојачани су капацитети Канцеларије за јавне набавке, пошто је у Канцеларији било укупно запослено 33 државна службеника на дан 31. децембар 2021. године, док је закључно са 31. децембром 2025. године било запослено укупно 37 државних службеника (4 лица на положају) и 7 лица по основу уговора о обављању привремених и повремених послова. Наставак континуираног организовања обука за наручиоце и понуђаче спровођено је са циљем да се помогне учесницима на тржишту јавних набавки у спровођењу и учествовању у поступцима јавних набавки у складу са одредбама закона. Током трајања овог програма израђен је и Програм развоја јавних набавки у Републици Србији за период 2024-2028. године, са пратећим једногодишњим акционим планом, којим су за наредни петогодишњи период дефинисани визија, општи и посебни циљеви, мере и активности. Финансијска средства за реализацију ових активности су била су обезбеђена из редовних буџетских средстава и средстава међународне помоћи IPA III, SIDA (Шведска агенција за међународну сарадњу), UNDP (Програм за развој Уједињених нација).
Наредним  Програмом реформе управљања јавним финансијама 2026-2030. године акценат ће бити на јачању капацитета службеника за јавне набавке, те су дефинисане мере и активности у смислу даљег подизања знања и капацитета службеника за јавне набавке, а све са циљем смањења нерегуларности у поступцима јавних набавки и правилне примене одредаба Закона о јавним набавкама и правилног коришћења Портала јавних набавки.












[bookmark: _Toc233629226]ПОСЕБНИ ЦИЉ III:  УНАПРЕЂЕЊЕ БУЏЕТСКЕ ДИСЦИПЛИНЕ И ТРАНСПАРЕНТНИЈЕ КОРИШЋЕЊЕ ЈАВНИХ СРЕДСТАВА

	Показатељ на нивоу посебног циља
	Година
	Циљана вредност
	Остварена вредност
(мања вредност је боља)

	
Просечан број незаконитости и неправилности по контроли у односу на укупан број извршених контрола
	2021
	2
	3,45

	
	2022
	2
	2

	
	2023
	2
	2,5


	
	2024
	1
	1,9

	
	2025
	1
	1,58



	Показатељ на нивоу посебног циља
	Година
	Циљана вредност
	Остварена вредност
(дозвољено одступање 10%)

	
Проценат прихваћених и спроведених препорука које субјектима индиректног управљања средствима ЕУ даје ревизорско тело
	2021
	50%
	91%

	
	2022
	55%
	48%

	
	2023
	60%
	64%


	
	2024
	65%
	66%

	
	2025
	70%
	50%



У оквиру Посебног циља III остварен је значајан напредак у јачању институционалних, административних и професионалних капацитета у систему буџетске инспекције, управљања средствима ЕУ и ревизије система управљања средствима ЕУ. Иако показатељи исхода на нивоу посебног циља нису у потпуности остварени у свим годинама спровођења Програма, посебно у 2025. години, остварени резултати указују на унапређење контролних механизама, повећање броја инспекцијских контрола, јачање капацитета у IPA систему и смањење броја отворених ревизорских налаза Европске комисије. Наведени резултати добијају додатни значај имајући у виду да су током периода спровођења Програма истовремено повећавани број IPA програма и обим средстава којима управља Република Србија, што је захтевало јачање институционалних капацитета и додатно унапређење система управљања и контроле.
Просечан број незаконитости и неправилности по контроли континуирано је опадао током посматраног периода, са 3,45 у 2021. години на 1,58 у 2025. години, што представља значајан напредак у правцу циљане вредности, иако циљана вредност за 2025. годину није достигнута.
	Показатељ на нивоу мере
	Година
	Циљана вредност
	Остварена вредност

	Мера 3.1: Број ревизорских налаза ЕК у односу на број спроведених препорука ревизије (почетна вредност 16)
	2021
	10
	10

	
	2022
	8
	8

	
	2023
	6
	5

	
	2024
	5
	4

	
	2025
	4
	3



Mерa 3.1: Јачање капацитета Канцеларије за ревизију система управљања средствима ЕУ 
Показатељ резултата на нивоу мере односи се на број отворених ревизорских налаза Европске комисије. На крају 2025. године, циљана вредности показатеља (4) је постигнута и премашена (смањење броја отворених налаза Европске комисије са 16 на 3), што указује на унапређење капацитета ревизорског органа. 
Активности су реализоване у предвиђеним роковима, уз ефикасно коришћење буџетских и донаторских ресурса, кроз унапређење регулаторног оквира и јачање професионалних капацитета. Показатељ је релевантан за праћење унапређења капацитета ревизорског органа у посматраном периоду, док се у ПРУЈФ 2026–2030 предвиђа проширење обухвата ревизије и даље унапређење методолошког оквира.

Мера 3.2: Јачање система за ефикасније и ефективније управљање средствима ЕУ
У оквиру Сектора за управљање средствима ЕУ у претходном периоду, у складу са идентификованим препорукама ЕК и PEFA анализе, активности су биле усмерене на даље јачање административних капацитета у области заштите финансијских интереса ЕУ и Републике Србије.
Током целокупног периода спровођења ПРУЈФ програма 2021–2025, показатељи на нивоу мере 3.2 остварени су у великој мери у складу са планираним циљаним вредностима. 
	Показатељ на нивоу мере
	Година
	Циљана вредност
	Остварена вредност

	
Усвојени акти усмерени на политику задржавања кадрова
	2021
	1
	1

	
	2022
	1
	1 -Показатељ резултата је испуњен парцијално- кроз  званично писмо прикључења регионалној иницијативи

	
	2023
	/
	/


	
	2024
	/
	/

	
	2025
	1
	0



Активност усмерену на припрему аката који се баве политиком за задржавање кадрова у оквиру IPA структуре, Сектор за управљање средствима ЕУ је,  у сарадњи са надлежним институцијама, у складу са мерама које су донете на националном нивоу за органе државне управе и службе Владе, спровео кроз следеће:
· Развијање документа о политици задржавања кадрова усмереног на јачање ефикасности, изградњу и задржавање кадрова запослених у IPA структурама. Коначни документ још увек није усвојен. 
· Допуну Уредбе о разврставању радних места и мерилима за опис радних места државних службеника, којом је омогућено централним IPA телима разврставање радних места без ограничења.
Такође, током последњег квартала 2022. године, Национални службеник за одобравање се придружио регионалној иницијативи за заједнички рад на питању политике задржавања кадрова у оквиру IPA система, што представља важан корак ка примени добрих регионалних пракси.
Сектор за управљање средствима ЕУ врши надзор функционисања система IPA и континуирано прати и промовише важност задржавања кадрова, потребе за додатним обукама и важност благовремених реакција на непредвиђене околности као што је одлив значајног броја запослених, чиме се обезбеђује одржавање стабилности и континуитета рада IPA система, што и у наредном периоду остаје један од кључних приоритета сектора.
	Показатељ на нивоу мере
	Година
	Циљана вредност
	Остварена вредност

	
Проценат обучених службеника у погледу управљања контроле коришћења средстава управљања ризицима и неправилностима
	2021
	20%
	30%

	
	2022
	30%
	46,2%

	
	2023
	35%
	83,27%

	
	2024
	40%
	100%

	
	2025
	50%
	90%



Имајући у виду чињеницу да се запослени у IPA систему континуирано стручно усавршавају током целокупног периода спровођења програма, као и да је у претходним годинама значајан број запослених похађао организоване обуке у оквиру Националне академије за јавну управу (у даљем тексту: НАЈУ) и пројеката техничке помоћи, може се закључити да је индикатор у потпуности испуњен, и да је ниво обучености запослених на изузетно високом нивоу.
Додатно, свим новозапосленим лицима обезбеђен је приступ обукама које су предвиђене годишњим програмом обука, као и континуирана менторска подршка у процесу стицања, унапређења и примене знања и вештина неопходних за ефикасно обављање послова у оквиру IPA система.
	Показатељ на нивоу мере
	Година
	Циљана вредност
	Остварена вредност

	
Извршене провере на лицу места код корисника јавних средстава
	2021
	10
	11

	
	2022
	12
	13

	
	2023
	6
	25

	
	2024
	6
	14

	
	2025
	6
	14



Јединица за подршку Националног службеника за одобравање (НАО), у складу са својим надлежностима у систему индиректног управљања средствима Европске уније, на годишњем нивоу спроводи провере на лицу места код корисника индиректних IPA средстава. Циљ ових провера је оцена функционисања система управљања и контроле, провера усклађености спровођења активности са важећим прописима и процедурама, као и благовремено идентификовање потенцијалних ризика и неправилности.
Током читавог периода број спроведених контрола на лицу места био је већи од планираног, што указује на значајно јачање контролне функције система управљања средствима ЕУ. Повећању ефикасности допринела је и израда унапређених процедура поступања, методолошких смерница и других помоћних алата за институције надлежне за управљање IPA фондовима, које је базирано на  налазима ревизора и лекцијама наученим из праксе.
Повећање ефикасности и броја контрола на лицу места је, са једне стране, смањило ризике од појава неправилности и превара код корисника јавних средстава (у даљем тексту: КЈС), а са друге ојачало систем индиректног управљања. 


	Показатељ на нивоу мере
	Година
	Циљана вредност
	Остварена вредност

	
Проценат идентификованих неправилности приликом прве/првостепене контроле
	2021
	50%
	50%

	
	2022
	55%
	77,8%

	
	2023
	60%
	68,2%

	
	2024
	65%
	85%

	
	2025
	70%
	93,33%



Сектор за управљање средствима ЕУ континуирано унапређује активности везане за борбу против превара и неправилности, као и сарадњи са другим релевантним институцијама у области заштите финансијских интереса ЕУ и Републике Србије. Као што је претходно наведено, јачањем капацитета запослених и унапређењем релевантних процедура сваке године се повећавао проценат неправилности које су идентификоване у оквиру система управљања средствима ЕУ, пре реализације плаћања или током редовних контролних активности, чиме се значајно смањује ризик од финансијских губитака и корекција. Већи проценат уочених и потврђених неправилности већ у оквиру првостепене контроле је показатељ ефикасног функционисања надлежног система за управљање средствима ЕУ. С тим у вези испуњеност показатеља пратиће се и наредном периоду, уз циљану вредност од 85%.
Поред тога, током 2025. године, измењенe су Уредбе о управљању програмима претприступне помоћи ЕУ у оквиру IPA II и IPA III програма, а у вези са одређивањем финансијских корекција на трошкове које финансира Европска унија у случају непоштовања правила о јавним набавкама и додели бесповратних средстава у оквиру Инструмента за претприступну помоћ, што доприноси свеобухватном институционалном приступу  заштити финансијских интереса ЕУ и Републике Србије. Наведене измене представљају значајан корак ка даљем унапређењу система заштите финансијских интереса Европске уније и Републике Србије. У наредном програмском периоду планирано је додатно прецизирање овог система кроз измене и допуне релевантних националних прописа.
	Показатељ на нивоу мере
	Година
	Циљана вредност
	Остварена вредност

	
Проценат пословних процеса који су подржани ИТ системом
	2021
	0
	0

	
	2022
	0
	0

	
	2023
	0
	0

	
	2024
	50%
	50%

	
	2025
	60%
	100%



Један од најзначајнијих резултата мере представља успостављање и развој MIS информационог система, чиме је обезбеђена постепена дигитализација пословних процеса и унапређена ефикасност функционисања система управљања ЕУ фондовима. Развој информационог система у потпуности је финансиран средствима из буџета РС. До краја 2025. године сви планирани пословни процеси били су обухваћени информационим системом.
Посматрано у целини, мера је допринела значајном јачању институционалних, административних и контролних капацитета система управљања средствима ЕУ, и релевантна и спроводиће се у оквиру ПРУЈФ 2026-2030.
Мера 3.3: Повећање ефикасности и ефективности инспекцијске контроле
	Показатељ на нивоу мере
	Година
	Циљана вредност
	Остварена вредност

	Мера 3.3: 
Укупан број извршених инспекцијских контрола (почетна вредност 29)
	2021
	50
	67

	
	2022
	52
	127

	
	2023
	55
	190

	
	2024
	80
	218

	
	2025
	85
	188

	Мера 3.3: 
Проценат планираних контрола у односу на број примљених представки, пријава и захтева за контролу (почетна вредност 12%)
	2021
	15%
	27%

	
	2022
	17%
	26%

	
	2023
	20%
	30%

	
	2024
	30%
	47%

	
	2025
	33%
	57%



Показатељи резултата на нивоу мере 3.3. „Повећање ефикасности и ефективности инспекцијске контроле“ односе се на обухват примљених представки и број спроведених инспекцијских контрола (надзора). 
У посматраном периоду, циљане вредности за оба индикатора су остварене и премашене у свакој години, без утрошка додатних буџетских средстава. Успостављен је адекватан законодавни оквир и унапређена организациона структура буџетске инспекције. Ради повећања ефикасности и делотворности инспекцијског надзора у наредном периоду, потребно је одржати континуирани раст процента извршених надзора по представкама које су обухваћене планом надзора.


[bookmark: _Toc233629227]ПОСЕБНИ ЦИЉ IV: УНАПРЕЂЕЊЕ ПРИМЕНЕ СИСТЕМА ИНТЕРНЕ ФИНАНСИЈСКЕ КОНТРОЛЕ У ЈАВНОМ СЕКТОРУ

	Показатељ(и) на нивоу посебног циља (показатељ исхода)
	Година
	Циљана вредност
	Остварена вредност

	Идентификован напредак који се односи на ИФКЈ у оквиру ЕК извештаја о напретку Републике Србије за одређену годину
	2021
	умерен ниво припремљености 
	умерен ниво припремљености (испуњено)

	
	2022
	умерен ниво припремљености 
	умерен ниво припремљености (испуњено) 

	
	2023
	умерен ниво припремљености 
	умерен ниво припремљености (испуњено)

	
	2024
	умерен ниво припремљености 
	умерен ниво припремљености (испуњено)

	
	2025
	добар ниво припремљености 
	умерен ниво припремљености (није испуњен индикатор)



Када је реч о показатељу на нивоу посебног циља 4, он је екстерног типа и описног карактера, а заснива се на процени Европске комисије са вредносном скалом Општe оценe припремљености (вредносна скала: 1) рана фаза припремљености; 2) известан ниво припремљености; 3) умерен ниво припремљености; 4) добар ниво припремљености и 5) напредан ниво припремљености). Индикатори по годинама су испуњени сем у 2025. години у којој индикатор није достигнут.
Мера 4.1: Унапређење система ФУК-а у институцијама јавног сектора
	Показатељ на нивоу мере
	Година
	Циљана вредност
	Остварена вредност

	Проценат приоритетних КЈС   који достављају извештај о стању система ФУК
	2021
	92%
	93,48%

	
	2022
	92%
	95,83%

	
	2023
	93%
	96,15%

	
	2024
	94%
	86,78%

	
	2025
	95%
	89,57%

	Проценат приоритетних КЈС   који су сачинили регистар ризика
	2021
	65%
	70,93%

	
	2022
	68%
	78,26%

	
	2023
	71%
	79,05%

	
	2024
	74%
	72,19%

	
	2025
	80%
	79,45%



У програмском периоду 2021-2022. године постојали су одређени индикатори (Просечна оцена приоритетне групе КЈС  који ажурирају Регистар ризика, обављају процену ризика и преглед адекватности мера бар једном годишње), Просечна оцена приоритетне групе КЈС  који извештавају руководство о ризицима, Просечна оцена приоритетне групе КЈС  код које руководиоци доносе одлуке у функцији управљања идентификованим ризицима (у вези реакције на ризик: прихватање, избегавање, умањивање или подела ризика), а који су промењени ревизијом Програма 2023. године. Из тог разлога за поједине индикаторе немамо тражене остварене вредности. Када говоримо о индикаторима који се односе на достављање извештаја о ФУК и сачињавања регистра ризика од стране приоритетних корисника, можемо рећи да су индикатори остварени и да су превазишли циљане вредности. Истичемо да смо за извештајни период 2024. године променили категоризацију приоритетних КЈС (министарстава, организација обавезног социјалног осигурања - ООСО, привредних субјеката Републике Србије - ПСРС и градова) у складу са изменама Закона о управљању привредним друштвима која су у власништву Републике Србије, као и доношење Уредбе о утврђивању листе друштава капитала и мањинских друштава капитала.
Када је реч систему ФУК у јавном сектору РС уочава се  тренд раста код већине индикатора који описују ниво успостављености  овог система код КЈС. Захваљујући активностима које су се спроводиле у претходном програмском периоду приметно је да је повећана свест о значају успостављања система интерних контрола, а то се види и кроз значајно већи број достављених извештаја о стању ФУК. Забележен је даљи напредак када је реч о броју КЈС са донетим стратегијама управљања ризицима и сачињеним регистрима ризика. Најбоље оцењени сегмент система ФУК представља адекватност организационе структуре са дефинисаним овлашћењима и одговорностима, а што представља најзначајнији темељ управљачке одговорности у оквиру организације. 
Финансирање мере: Главну донаторску подршку пружа пројекат „Подршка управљању јавним финансијама“ коју спроводи UNDP, Немачка развојна сарадња коју спроводи GIZ као и Програм EU Exchange 6 и Програм Партнерство за добру локалну самоуправу/SDC (Стална конференција градова и општина СКГО) и РЕЛОФ 3 - швајцарска развојна сарадња.



Мера 4.2. Унапређена функција интерне ревизије у јавном сектору у складу са међународним стандардима и начелима
	Показатељи на нивоу мере
	Година
	Циљана вредност
	Остварена вредност

	Број екстерне оцене квалитета рада јединице за интерну ревизију у оквиру институција корисника јавних средстава са постепеним растом броја колегијалних прегледа у оквиру укупног броја прегледа
	2021
	-
	-

	
	2022
	-
	-

	
	2023
	6
	6

	
	2024
	8
	8

	
	2025
	12
	12



У програмском периоду 2021-2022. године постојали су одређени индикатори (SIGMA показатељ адекватности оперативног оквира за интерну ревизију, SIGMA показатељ функционисања ИР), а који су промењени ревизијом Програма 2023. године. С обзиром на то да је SIGMA променила методологију када је радила претходну процену, ови индикатори се више нису пратили и уместо њих додат је нови индикатор који се односи на број екстерне оцене квалитета рада јединице за интерну ревизију. Овај индикатор је повезан са Секторском буџетском подршком и остварен је у свим предвиђеним годинама. 
Укупно гледано, постоји позитиван тренд развоја функције ИР у претходном периоду по готово свим показатељима. Порастао је број запослених на пословима ИР, али и број сертификованих интерних ревизора. Међутим, и поред континуираних обука, промоције значаја ИР као и припреме методолошких материјала из ове области може се уочити стагнација броја интерних ревизора код категорија министарстава, ООСО и осталих директних корисника буџетских средстава (у даљем тексту: ДКБС) на централном нивоу, где је главни узрок углавном природан одлив интерних ревизора, као и недовољан прилив нових кадрова. Уочено је да су руководиоци КЈС који имају ИР свесни значаја те функције односно њених позитивних ефеката на остваривање организационих циљева. Позитивна искуства и конкретна демонстрација доприноса ИР управљању представљају најбољу промоцију и стимуланс за додатна унапређења ИР у јавном сектору, поготово када су у питању организације где она није успостављена или је неадекватног капацитета. 
Финансирање мере: Главну донаторску подршку пружа пројекат „Подршка управљању јавним финансијама“ коју спроводи UNDP и Програм EU Exchange 6 (СКГО) и РЕЛОФ 3 - швајцарска развојна сарадња.  Реализација активности 4.2.5 континуирано се спроводи уз донаторску подршку Немачке развојне сарадње коју спроводи GIZ.

Мера 4.3: Ојачано праћење интерне контроле у јавном сектору (ИКЈС)
	Показатељ на нивоу мере
	Година
	Циљана вредност 
	Остварена вредност у %

	Функционалан ИТ систем за ИК
	2021
	-
	-

	
	2022
	-
	-

	
	2023
	-
	-

	
	2024
	-
	-

	
	2025
	ДА
	-



Показатељ остварених резултата за ову меру је функционалан ИТ систем за интерну контролу. Вредност за 2025. годину је дефинисана и предвиђено је да овај систем постоји. Овај показатељ није остварен.

Апликација за извештавање о стању ИФКЈ функционише и годишњи извештаји се достављају електронским путем. У претходном периоду није дошло до унапређења апликације у смислу нових функционалности већ се само радило на одржавању и унапређењима на техничком нивоу. Препознато је да је потребан даљи развој апликације у смислу развоја нових модула који би покривали област ФУК и ИР. 

Финансирање мере: Активност се финансира из буџета Републике Србије. 
Мера 4.4: Модернизација система обучавања из области ИФКЈ
	Показатељ на нивоу мере
	Година
	Циљана вредност
	Остварена вредност



	Проценат овлашћених интерних ревизора који је прикупио прописан број бодова у оквиру континуираног стручног усавршавања
	2021
	-
	-

	
	2022
	-
	-

	
	2023
	-
	-

	
	2024
	-
	-

	
	2025
	85%
	56,70%

	Проценат сертификованих интерних ревизора у приоритетним КЈС
	2021
	-
	-

	
	2022
	-
	-

	
	2023
	-
	-

	
	2024
	-
	-

	
	2025
	85%
	82,08%


	Број e-learning обука
	2021
	-
	-

	
	2022
	-
	-

	
	2023
	4
	4

	
	2024
	5
	5

	
	2025
	6
	6



У програмском периоду 2021-2022. године постојао је индикатор (Број учесника обука из области интерних контрола које је НАЈУ организовала), а који је промењен ревизијом Програма 2023. године. Ревизијом програма индикатор које се односи на број учесника обука које организује НАЈУ промењен је у број e-learning обука. Индикатори који се односе на Проценат овлашћених интерних ревизора који је прикупио прописан број бодова у оквиру континуираног стручног усавршавања и Проценат сертификованих интерних ревизора у приоритетним КЈС нису достигли циљану вредност.
Основна обука за ФУК је модернизована и унапређена током 2023. године. Евалуације учесника су показале да је нов начин рада и модернизација обуке позитивно утицале на оцену учесника те се и у 2024. години наставило са спровођењем ове обуке уз континуирана унапређења. Видео обуке за ФУК и ИР, намењене руководиоцима, координаторима за ФУК и интерним ревизорима постављене су на платформу НАЈУ. Поред ове, постављена је и видео обука која се односи на ИТ ревизију. Ово је омогућило великом броју учесника да се упозна са овим темама и примени научено у својим организацијама. Континуирано се организују обуке за ФУК и ИР које спроводи Централна јединица за хармонизацију ( у даљем тексту: ЦЈХ), а којима је постигнуто јачање свести запослених о значају система интерних контрола и функције ИР у организацијама. Одређени број обука организован је уз подршку пројеката у циљу континуираног стручног усавршавања ИР.
Финансирање мере: Главну донаторску подршку пружа пројекат „Подршка управљању јавним финансијама“ коју спроводи UNDP. Реализација активности 4.4.4 континуирано се спроводи уз донаторску подршку Немачке развојне сарадње коју спроводи GIZ.











[bookmark: _Toc233629228]ПОСЕБНИ ЦИЉ V - УНАПРЕЂЕНО РАЧУНОВОДСТВО У ЈАВНОМ СЕКТОРУ ПРИМЕНОМ МЕЂУНАРОДНИХ РАЧУНОВОДСТВЕНИХ СТАНДАРДА ЗА ЈАВНИ СЕКТОР (IPSAS)

	Показатељ на нивоу посебног циља
	Година
	Циљана вредност
	Остварена вредност

	
Финансијски извештај припремљен и презентован  Министарству финансија Републике Србије у складу са захтевима  IPSAS за готовинску основу
	2021
	-
	-

	
	2022
	-
	-

	
	2023
	-
	-

	
	2024
	1
	0

	
	2025
	1
	0



Иако показатељ на нивоу посебног циља „Финансијски извештај припремљен и презентован  Министарству финансија Републике Србије у складу са захтевима  IPSAS за готовинску основу“ није остварен у 2025. години, остварен је значајан напредак кроз усвајање Уредбе о примени међународних рачуноводствених стандарда за јавни сектор и два пратећа правилника, чиме су створени нормативни предуслови за примену IPSAS за готовинску основу на финансијске извештаје за 2025.годину и извесно је да ће циљ бити остварен у 2026.години.

Meра 5.1: Анализа постојећег стања у рачуноводству у јавном сектору и развој и имплементација Плана унапређења рачуноводства у јавном сектору
	Показатељ на нивоу мере
	Година
	Циљана вредност
	Остварена вредност

	Усвојен План унапређења рачуноводства у јавном сектору
	2021
	0
	1

	
	2022
	1
	1

	
	2023
	-
	-

	
	2024
	-
	-

	
	2025
	-
	-



 Показатељ на нивоу мере је испуњен у смислу да је одрађен нацрт Плана унапређења рачуноводства у јавном сектору који је прецизније дефинисао начин спровођења и рокове активности из акционог плана. Такође, формирана је Комисија за праћење примене Међународних рачуноводствених стандарда у јавном сектору(у даљем тексту: МРС-ЈС), обезбеђен превод МРС за готовинску основу од стране Савеза рачуновођа и ревизора Србије (чланица IFAC - International Federation of Accountants) и одржана обука у циљу упознавања с предностима рачуноводственог система и извештавања према IPSAS. 
За остварење ове мере коришћена су средства из буџета у износу од 24.441.699,00  динара за накнаде председнику и члановима Комисије чиме је обезбеђена континуирана и стручно надгледана примена МРС-ЈС, као и директна донаторска средства у износу од 1.121.000,00 динара за припрему Плана унапређена рачуноводства у ЈС.
Ова мера је успоставила кључне предуслове за даљу реформу рачуноводства у јавном сектору: План унапређења рачуноводства, Комисију за праћење примене МРС-ЈС и превод МРС-ЈС за готовинску основу. Иако се активности ове мере у истом облику не настављају у наредном програмском циклусу, успостављени елементи система представљају основу за примену МРС-ЈС и даља унапређења буџетског рачуноводства у оквиру ПРУЈФ 2026–2030.

Мера 5.2: Унапређење професионалне компетентности рачуновођа у јавном сектору спровођењем адекватних обука
	Показатељ на нивоу мере
	Година
	Циљана вредност
	Остварена вредност

	Удео запослених рачуновођа у јавном сектору који је прошао обуку „Унапређење рачуноводства у јавном сектору”
	2021
	80%
	80%

	
	2022
	100%
	100%

	
	2023
	-
	-

	
	2024
	-
	-

	
	2025
	-
	-



Сви запослени на пословима финансија у јавном сектору, који су овом мером били обухваћени обуком за унапређење рачуноводства у јавном сектору, успешно су завршили обуку. Одлуком Комисије за праћење примене МРС-ЈС донет је Програм стручног оспособљавања за вођење пословних књига, састављање и презентацију финансијских извештаја у складу са Међународним рачуноводственим стандардoм за јавни сектор на готовинској основи. Овај Програм не предвиђа више једнократно спровођење обука, као што је мером предвиђено, већ континуирано. Након доношења Програма отпочела је обука тренера и у наредном циклусу ПРУЈФ се планира наставак обука.
Одлуком Комисије се одустало од активности везаних за сертификацију рачуновођа у јавном сектору јер сама примена МРС-ЈС није условљена поседовањем сертификата за примену МРС-ЈС. Ове активности су замењене обукама предвиђеним Програмом стручног оспособљавања за вођење пословних књига, састављање и презентацију финансијских извештаја у складу са Међународним рачуноводственим стандардoм за јавни сектор на готовинској основи.
Мера 5.3: Унапређење обухвата рачуноводствених података кроз примену међународних рачуноводствених стандарда за јавни сектор
	Показатељ на нивоу мере 
	Година
	Циљана вредност
	Остварена вредност

	Нацрт Финансијског извештаја припремљен у складу са IPSAS за готовинску основу достављен Влади РС
	2021
	-
	-

	
	2022
	-
	-

	
	2023
	-
	-

	
	2024
	1
	0

	
	2025
	1
	0



Показатељ резултата „Нацрт финансијског извештаја припремљеног у складу са IPSAS за готовинску основу достављен Министарству финансија РС” није остварен у години у којој је имао дефинисану циљану вредност, имајући у виду да је примена стандарда на готовинској основи одложена почев од израде финансијских извештаја за 2025. годину.
Уредбом о примени међународних рачуноводствених стандарда за јавни сектор одложена је примена стандарда на готовинској основи, почев од израде финансијских извештаја за 2025. годину, самим тим није било могуће остварење показатеља на нивоу мере.
У циљу целовитог обухвата буџетских корисника буџета Републике Србије и буџета локалне власти у 2025. години укључене су и установе основног образовања и директни и део индиректних корисника буџета локалне власти у систем извршења буџета. Једнообразно извештавање на готовинској основи захтева да сви корисници буду укључени у систем извршења буџета што представља напредак у овој области, иако ова активност није садржана у овој мери. Из тог разлога Уредбом о примени међународних рачуноводствених стандарда за јавни сектор одложена је примена МРС ЈС, што је утицало на одлагање остварења ове мере у 2025. години. То је за резултат имало да се обавеза финансијског извештавања по МРС-ЈС за готовинску основу примени на финансијске извештаје за 2025. годину који се подносе у 2026. години.
Иако показатељ резултата на нивоу мере није остварен дошло је до значајног напретка у виду усвојене Уредбе о примени међународних рачуноводствених стандарда за јавни сектор, као и 2 правилника усвојенa 2025. године у оквиру измене релевантне националне регулативе, ради усаглашавања са IPSAS за готовинску основу. 
Имајући у виду наведено, мера остаје релевантна за остварење посебног циља, јер су активности у области усклађивања регулативе, проширења обухвата корисника и припреме за финансијско извештавање по IPSAS за готовинску основу предуслов за остварење циља у наредном периоду.
За реализацију активности у оквиру мере коришћена су  директна донаторска средства за припрему Правилникa о рачуноводственим политикама корисника буџетских средстава и корисника средстава за ООСО и Правилника о начину припреме и састављања и подношења финансијских извештаја корисника буџетских средстава и корисника средстава за ООСО, а остале активности су спроведене сопственим капацитетима Управе за трезор, без утрошака додатних буџетских средстава.



















[bookmark: _Toc233629229]ПОСЕБНИ ЦИЉ VI - ЈАЧАЊЕ СПОЉНОГ НАДЗОРА НАД ЈАВНИМ ФИНАНСИЈАМА

	Показатељ на нивоу посебног циља
	Година
	Циљана вредност
	Остварена вредност

	Број разматраних извештаја о ревизији
	2021
	205
	205

	
	2022
	215
	145

	
	2023
	225
	251

	
	2024
	235
	0

	
	2025
	245
	5


Показатељ исхода на нивоу Посебног циља VI односи се на број разматраних извештаја о ревизији. У извештајном периоду показатељ није остварен у свим годинама спровођења Програма. Циљана вредност је остварена у 2023. години, када је размотрен 251 извештај о ревизији, док у 2022, 2024. и 2025. години циљане вредности нису достигнуте. У 2025. години остварена вредност износила је 5, у односу на циљану вредност од 245, а као разлог одступања наведeн је недостатак подршке за одржавање седница ван седишта Народне скупштине на којима се разматрају извештаји о ревизији.
Иако показатељ исхода није остварен у свим годинама спровођења Програма, активности у оквиру Посебног циља VI допринеле су јачању спољног надзора над јавним финансијама кроз унапређење обухвата, квалитета и утицаја екстерних ревизија, редовно разматрање годишњих извештаја о раду ДРИ, разматрање препорука за измене закона у присуству ДРИ и Министарства финансија, као и кроз унапређење транспарентности буџетског процеса путем јавних слушања.
Мера 6.1: Унапређење обухвата, квалитета и утицаја екстерних ревизија у складу са Стратешким планом Државне ревизорске институције (ДРИ)

	

	Показатељ на нивоу мере
	Година
	Циљана вредност
	Остварена вредност

	Број извештаја о ревизији
	2021
	260
	271

	
	2022
	270
	284

	
	2023
	280
	306

	
	2024
	290
	339

	
	2025
	300
	360

	Број запослених
	2021
	360
	331

	
	2022
	374
	329

	
	2023
	388
	320

	
	2024
	402
	334

	
	2025
	416
	330

	Број следећих области обухваћених ревизијама сврсисходности пословања: социјална заштита, опште јавне услуге, одбрана, јавни ред и безбедност, економски послови, заштита животне средине, послови становања и заједнице, здравство, рекреација, спорт, култура и вера, образовање.
	2021
	7
	7

	
	2022
	8
	10

	
	2023
	8
	8

	
	2024
	9
	9

	
	2025
	9
	9

	Број прегледа ради контроле квалитета и уверавања у квалитет
	2021
	24
	29

	
	2022
	28
	29

	
	2023
	28
	32

	
	2024
	36
	36

	
	2025
	40
	37

	Удео ревизија пословања (правилности и сврсисходности) у годишњем Програму ревизије ДРИ
	2021
	43%
	54%

	
	2022
	46%
	63%

	
	2023
	46%
	70,83%

	
	2024
	52%
	80%

	
	2025
	55%
	81%



Од пет показатеља резултата на нивоу мере 6.1, у извештајном периоду испуњена су четири, док вредности нису испуњене за један показатељ. Планиране активности у оквиру мере спроведене су у предвиђеним роковима и сопственим капацитетима ДРИ, без утрошка додатних буџетских средстава. 
Конкретно, за показатељ резултата који се односи на број извештаја о ревизији, циљане вредности су премашене за сваку извештајну годину. За показатељ резултата који се односи на број запослених, циљане вредности нису остварене ни у једној извештајној години. За показатељ „Број следећих области обухваћених ревизијама сврсисходности пословања: социјална заштита, опште јавне услуге, одбрана, јавни ред и безбедност, економски послови, заштита животне средине, послови становања и заједнице, здравство, рекреација, спорт, култура и вера, образовање“ циљане вредности су остварене. Када је у питању показатељ „Број прегледа ради контроле квалитета и уверавања у квалитет“, циљане вредности су остварене у четири извештајне године, док у једној години циљана вредност није испуњена, због недостајућих кадровских капацитета. Коначно, за показатељ који се односи на удео ревизије пословања (правилности и сврсисходности) у годишњем Програму ревизије ДРИ, циљане вредности су премашене за сваку извештајну годину. 
Државна ревизорска институцијa је, у складу са Стратешким планом, у периоду 2021-2025. године, уложила напоре у даље унапређење начина рада како би се повећао број ревизија сврсисходности пословања и обухвата јавних средстава ревизијом у складу са Програмом ревизије. Државна ревизорска институцијa за субјекте из Програма ревизије спроводи ревизије финансијских извештаја, ревизије правилности пословања, као и комбиновану ревизију финансијских извештаја и правилности пословања, комбиновану ревизију правилности и сврсисходности пословања и ревизију правилности пословања мера исправљања по извештајима о ревизијама спроведеним у претходним годинама. Поред напора уложених у проширивање обухвата јавних средстава ревизијом, значајна пажња била је посвећена побољшању контроле квалитета и уверавања у квалитет ревизија, као и унапређењу методолошких аката и смерница за ревизију финансијских извештаја, ревизију правилности пословања, ревизију сврсисходности пословања, као и комбиноване и специјализоване ревизије, попут ИТ ревизија и ревизија у реалном времену. Развој софтвера за управљање ревизијама, Audit Management System – AMS, омогућио је дигитализацију поступка ревизије, у складу са методолошким актима Институције.
У Извештајима о раду, ДРИ представља ефекте остварене поступањем субјеката ревизије по датим препорукама Институције, као и ефекте ревизија сврсисходности пословања. Најзначајнији ефекти по износима су евидентирањe имовине и обавеза, других билансних позиција и усклађивање евиденција, као и финансијски ефекти у виду уштеда, повећања прихода и користи за грађане. Ефекти ревизија сврсисходности су вишеструки и, поред финансијских ефеката, укључују и ефекте који се односе на унапређење стратешког оквира за спровођење јавних политика, повећање ефикасности рада носиоца јавних овлашћења и других ефеката који ће у дужем периоду имати утицај на квалитет јавних услуга и живот грађана.
Обезбеђен је континуитет у разматрању Извештаја о раду ДРИ, које Одбор за финансије, републички буџет и контролу трошења јавних средстава редовно разматра на својим седницама. Одбор, поводом разматрања Извештаја о раду ДРИ, утврђује Предлог закључка који доставља Народној скупштини на разматрање и усвајање. Извештаји о раду ДРИ, у периоду 2021-2025. године, били су предмет дискусије и на пленарним седницама Народне скупштине Републике Србије. По одржаној расправи, Народна скупштина усваја Извештај о раду ДРИ и доноси закључак поводом разматрања Извештаја о раду ДРИ. Полазећи од препорука ДРИ садржаних у Извештају о раду, Народна скупштина препоручује Влади да предузме мере из своје надлежности како би се код КЈС отклониле утврђене неправилности у областима финансијског извештавања, правилности и сврсисходности пословања, те да предложи, односно донесе потребне прописе и друге акте на које је у извештајима посебно указано.
Државна ревизорска институцијa је представљала Извештаје о ревизији Завршног рачуна буџета Републике Србије на седницама Одбора за финансије, републички буџет и контролу трошења јавних средстава у оквиру јавних слушања, током периода 2021-2025. године.
У периоду 2021-2025. године, поред седница у седишту Народне скупштине, Одбор/Пододбор и ДРИ одржали су и девет седница ван седишта.
Одржан је континуитет и у реализацији високих оцена које је ДРИ остварила код екстерних међународних евалуатора. 
Напредак у области екстерне ревизије потврђен је од стране SIGMA, што се може видети на основу највиших оцена екстерне ревизије у Извештају о SIGMA оцени принципа јавне управе Републике Србије за 2024. годину.  У наведеном извештају, екстерна ревизија је област са највише остварених бодова у Србији, и то 91/100. Остварени број поново ставља ДРИ на место лидера и у региону с обзиром да се вредност овог индикатора код осталих оцењених врховних ревизорских институција (ВРИ) креће у распону од 73 до 82.
У Извештају о оцени јавне потрошње и финансијске одговорности (PEFA) за 2025. годину, ДРИ је оцењена оценом А у три димензије (обухват ревизије и стандарди, одговор на извештаје екстерне ревизије, независност ДРИ), док је оцена Б добијена за подношење извештаја о ревизији законодавној власти. Екстерна ревизија је оцењена као једна од области које представљају највеће снаге/предности система управљања јавним финансијама у земљи. 
Резултати последњег међународног истраживања о отворености буџета показали су да је рад ДРИ један од најзначајнијих позитивних фактора који доприносе отворености и надзору над буџетом институција. Оцене за Србију су изнад светског просека у категорији надзора буџета – 56, а на релативно добар резултат у овој категорији пресудно је  утицала обухватност ревизија ДРИ - 83 од могућих 100 поена, што се на скали оцењивања оцењује највишом оценом „адекватно“.
Препоруке 
Потребно је наставити са јачањем кадровских капацитета ДРИ, како би се превазишли основни изазови са којим се ДРИ сусретала у току спровођења активности у оквиру мере 6.1 и како би се допринело јачању спољног надзора над јавним финансијама. 



[bookmark: _Toc73613711]Мера 6.2: Обезбеђивање ефикасног скупштинског надзора над јавним финансијама
	Показатељ на нивоу мере
	Година
	Циљана вредност
	Остварена вредност

	Разматрање годишњег извештаја о раду ДРИ са усвајањем предлога закључка

	2021
	1
	1

	
	2022
	1
	1

	
	2023
	1
	1

	
	2024
	1
	1

	
	2025
	1
	1

	Показатељ на нивоу мере
	Година
	Циљана вредност
	Остварена вредност

	Одржавање седнице/састанка Одбора за разматрање препорука за измене закона у присуству ДРИ и Министарства финансија 
	2021
	1
	1

	
	2022
	1
	1

	
	2023
	1
	1

	
	2024
	1
	1

	
	2025
	1
	1



Показатељ мере 6.2. - Разматрање годишњег извештаја о раду ДРИ са усвајањем предлога закључка је остварен у потпуности у складу са циљаном вредношћу у свакој години извештајног периода. Одбор је у свим годинама спровођења Програма, извршавајући своје законске обавезе, разматрао годишњи извештај о раду Државне ревизорске институције, придајући посебну пажњу препорукама које је Државна ревизорска институција истицала ради отклањања уочених неправилности. 
Полазећи од препорука Државне ревизорске институције садржаних у извештајима о раду, Одбор је Народној скупштини подносио предлоге закључака на усвајање којим је Народна скупштина препоручила Влади да предузме мере из своје надлежности којима ће се обезбедити спровођење препорука Државне ревизорске институције, пре свега тако што ће предложити Народној скупштини да донесе одговарајуће законе, односно тако што ће извршити измене и допуне подзаконских прописа које самостално доноси, као и прописe из надлежности министарстава на које је у Извештају посебно указано.  
Полазећи од налаза Државне ревизорске институције да код већине ревидираних КЈС није успостављен систем интерне контроле који својим функционисањем обезбеђује пословање у складу са прописима, Народна скупштина је закључцима препоручила да је неопходно да Влада, у складу са одговорношћу за извршавање закона, обезбеди доследно спровођење Закона о буџетском систему у делу који се односи на обавезу успостављања адекватног система ФУК и увођења ИР код КЈС. Одбор је пратио спровођење закључка Народне скупштине чије је извршење у надлежности Владе и кроз Консолидовани годишњи извештај о стању ИФКЈ које припрема Министарсто финансија. 
Показатељ мере је реализован сопственим капацитетима и донаторским средствима. У ситуацијама када се годишњи извештај о раду ДРИ разматра као тачка дневног реда на седници Одбора која се одржава као седница ван седишта Народне скупштине, реализација овог показатеља мере се спроводи како сопственим капацитетима тако и донаторским средствима. Такве седнице ван седишта Народне скупштине су се одржавале у периоду од 2021. до 2023. године и биле су финансиране из донаторских средстава за време трајања пројекта по ком су биле спровођене. У периоду од 2024. до 2025. године активност одржавања седница ван седишта Народне скупштине се није спроводила већ су се годишњи извештаји ДРИ разматрали на седницама Одбора у Народној скупштини, сопственим капацитетима без коришћења додатних средстава из буџета РС.  
На седницама ван седишта Народне скупштине, у оквиру којих Пододбор одржава своје седнице, разматрају се извештаји о ревизији консолидованих финансијских извештаја завршног рачуна буџета града или локалне самоуправе у којој се седница одржава. Поред тога на оваквим седницама разматрају се и извештаји о ревизији финансијских извештаја и правилности пословања за поједине привредне субјекте и друге кориснике јавних средстава тих локалних самоуправа. Овим седницама, поред представника Државне ревизорске институције и представника Министарства финансија, присуствују  и представници општинских и градских власти којима се,  у непосредном разговору, омогућава да изнесу своје мишљење и изјасне се о утврђеним неправилностима, а такође и да се посаветују о мерама за њихово отклањање.  На седницама ван седишта разматрају се и други посебни, секторски извештаји које припрема Државна ревизорска институција и, у складу са законом,  доставља их Народној скупштини. 
Показатељ мере 6.2. - Одржавање седнице/састанка Одбора за разматрање препорука за измене закона у присуству ДРИ и Министарства финансија је остварен у потпуности у складу са циљаном вредношћу у свакој години извештајног периода. 
Полазећи управо од препорука за измене закона на које је Државна ревизорска институција указује у својим извештајима о раду, а које је Институција дефинише и посебним поднесцима подноси и Народној скупштини и Влади, Одбор за финансије, републички буџет и контролу трошења јавних средстава одржао је седнице на којима се у присуству представника Институције и представника Министарства финансија расправљало о препорукама за измене закона. Том приликом представници Државне ревизорске институције извештавају  Одбор о налазима утврђеним спровођењем ревизија, између осталог, на пример, да је ревизијом утврђен одређени број неправилности у погледу непоуздане рачуноводствене евиденције, некоришћења помоћних књига, лошег функционисања интерне контроле, пописа имовине и јавних набавки, итд, и у складу са изнетим, тамо где су уочени недостаци у садржини прописа истичу се препоруке за измене закона и других прописа. Констатовано је да се на овакав начин, кроз директан дијалог долази до решавања највећег броја проблема, односно да таква врста расправе резултира тачним уочавањем критичних проблема и поступањем по највећем броју препорука. Показатељ мере је реализован сопственим капацитетима и донаторским средствима. 
У ситуацијама када се препоруке ДРИ за измене закона и других прописа разматрају као тачка дневног реда на седници Одбора која се одржава као седница ван седишта Народне скупштине, реализација овог показатеља мере се спроводи како сопственим капацитетима тако и донаторским средствима. Такве седнице ван седишта Народне скупштине су се одржавале у периоду од 2021. до 2023. године и биле су финансиране из донаторских средстава за време трајања пројекта по ком су биле спровођене. У периоду од 2024. до 2025. године активност одржавања седница ван седишта Народне скупштине се није спроводила већ су се препоруке ДРИ за измене закона и других прописа  разматрале на седницама Одбора у Народној скупштини, сопственим капацитетима без коришћења додатних средстава из буџета РС. 
Будући да је спровођење показатеља мера дало одличне резултате, нарочито имајући у виду да су екстерне оцене мера и активности од стране PEFA процене и SIGMA дефинисане највишим вредностима, Одбор ће наставити са спровођењем ефикасног скупштинског надзора над јавним финансијама тако што ће пратити извршење мера наведених  у закључку Народне скупштине поводом усвајања Извештаја о раду ДРИ а чије се извршење односи се на припремање нових прописа и подзаконских аката или на измене и допуне важећих прописа наведених у годишњем извештају ДРИ, наставиће са разматрањем свих појединачних,  секторских извештаја ДРИ како би остварио потпунији увид у правилност финансијског извештавања, правилност пословања и сврсисходност поступања КЈС, са ефектима и ефикасности извршења препоручених мера, наставиће са праксом одржавања седница Одбора и Пододбора у и ван седишта Народне скупштине на којима ће се разматрати извештаји о ревизији финансијског извештавања, правилности пословања и сврсисходности рада општина и градова, уз присуство представника ДРИ и представника локалних власти, такође ће наставити са праксом одржавања седница/састанака Одбора за разматрање препорука за измене закона у присуству представника ДРИ и представника Министарства финансија, јер су се са становишта ефективности и релевантности све мере и активности показале као адекватне. 
Поред представљених ефеката спровођења показатеља мера, као посебан ефекат се истиче повећање транспарентности и повећање учешћа заинтересоване јавности и организација цивилног друштва. Како би се омогућило веће учешће јавности, организација цивилног друштва и других заинтересованих страна а уважавајући препоруке PEFA процене, Одбор је у Акциони план за спровођење ПРУЈФ 2021-2025 уврстио и активност организовање јавног слушања поводом представљања Предлога закона о буџету и Предлога закона о завршном рачуну буџета и у свакој години извештајног периода спровео наведену активност. Јавном слушању поред представника Министарства финансија који презентују решења садржана у наведеним предлозима закона, присуствују народни посланици као и представници ДРИ, Фискалног савета, Народне банке Србије и представници бројних организација цивилног друштва. Одбор ће такође наставити са оваквом праксом одржавања оваквих јавних слушања с обзиром да су се сви учесници јавног слушања сложили да се на овакав начин боље сагледавају проблеми као и да се кроз учешће у оваквом дијалогу постижу квалитетнија решења. 
Полазећи од препорука екстерних евалуатора а у циљу даљег јачања надзорне функције, Одбор ће у наредном периоду започети са одржавањем заједничких седница са другим надлежним скупштинским одборима, у чијем фокусу ће бити разматрање извештаја о ревизијама сврсисходности. Такве заједничке седнице више скупштинских одбора биле би одржаване у присуству представника ДРИ као и представника других релевантних органа, организација и институција, које би као исход имале предлог заједничког закључка надлежних одбора који би био упућен Народној скупштини на разматрање и усвајање.  


















[bookmark: _Toc233629230]ПРЕГЛЕД ПЛАНИРАНИХ И УТРОШЕНИХ ФИНАНСИЈСКИХ СРЕДСТАВА
У складу са Уредбом о методологији израде докумената јавних политика, финални извештај садржи и преглед планираних и утрошених финансијских средстава за реализацију ПРУЈФ 2021–2025. године. Финансијски подаци приказани су на основу информација које су доставиле институције надлежне за спровођење мера и активности, као и на основу расположивих података о буџетском и донаторском финансирању у периоду 2021–2025. године.
Укупно планирана средства за реализацију активности обухваћених финансијским прегледом износила су 9.198.125.283 динара, док су евидентирана утрошена средства износила 4.515.813.699 динара. Од укупно планираних средстава, 6.866.611.400 динара односило се на буџетска средства, а 2.331.513.883 динара на донаторска средства. Од укупно евидентираних утрошених средстава, 4.385.745.991 динар односио се на буџетска средства, а 130.067.708 динара на донаторска средства. Разлог за постојање значајне разлике између планираних и извршених средстава може се пронаћи у чињеници да донатори углавном не достављају информације о извршеним плаћањима, па ти недостајући подаци могу да доведу до погрешног закључка да је реализација много мања од планиране, што није случај.  
Приказани подаци показују да је највећи део евидентиране финансијске реализације остварен из буџетских средстава, док је реализација донаторских средстава приказана у складу са подацима који су били доступни институцијама надлежним за спровођење активности. Имајући у виду да за поједине активности подаци о вредности донаторске подршке нису били доступни у потпуности, односно да поједини донатори нису достављали финансијске податке у структури која омогућава прецизно исказивање по активностима ПРУЈФ, финансијски преглед треба посматрати као приказ расположивих и достављених података, а не као потпуну вредност свеукупне техничке и експертске подршке која је пружена током спровођења Програма.
Значајан број активности спроведен је кроз редовне надлежности и постојеће административне капацитете институција, без посебно исказаних додатних трошкова. Због тога поједине активности у табели имају приказану вредност нула, иако су садржински реализоване. У тим случајевима финансијска реализација није посебно исказана, јер су активности спроведене у оквиру редовног рада институција, кроз постојеће буџетске апропријације, или уз техничку и експертску подршку која није била финансијски исказана по појединачним активностима.
Највећи обим евидентираних утрошених средстава односи се на мере које су обухватале развој и унапређење информационих система, модернизацију пословних процеса и јачање институционалних капацитета, посебно у областима пореске администрације, управљања капиталним пројектима, царинског система, управљања средствима Европске уније, буџетске инспекције и рачуноводства у јавном сектору. Код дела активности утрошена средства су била мања од планираних услед кашњења у реализацији пројеката, одлагања појединих активности, измене динамике имплементације, или чињенице да су активности пренете у наредни програмски циклус.



Финансијски преглед потврђује да је спровођење ПРУЈФ 2021–2025 у значајној мери зависило од комбинације буџетских средстава, донаторске и пројектне подршке, као и редовних капацитета институција. Ово указује на потребу да се у наредном програмском циклусу настави са реалистичнијим планирањем финансијских потреба по мерама и активностима, посебно код сложених ИТ и реформских пројеката, као и са унапређењем праћења стварно утрошених средстава, укључујући и донаторску подршку.

	Табеларни приказ утрошених финансијских средстава за реализацију ПРУЈФ 2021-2025

	Посебни циљ 1: Унапређени капацитети за буџетско планирање и управљање јавним инвестицијама

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 1.1 – Унапређени капацитети за буџетско планирање и управљање јавним инвестицијама
	450.000
	0
	2.160.000
	0
	2.610.000
	0

	Активност 1.1.1 - Анализа примене програмског буџета и употребе показатеља учинка 
	0
	0
	600.000
	0
	600.000
	0

	Активност 1.1.2 – Анализа униформне структуре програмског буџета јединица локалне самоуправе
	0
	0
	600.000
	0
	600.000
	0

	Активност 1.1.3 – Утврђивање програмске структуре за организације обавезног социјалног осигурања и њихове кориснике
	0
	0
	600.000
	0
	600.000
	0

	Активност 1.1.4 – Радионице и обуке за све кориснике на свим нивоима власти
	450.000
	0
	0
	0
	450.000
	0

	Активност 1.1.5 – Студијска посета у вези унапређења извештаја о учинку
	0
	0
	360.000
	0
	360.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 1.2 – Унапређење капацитета у вези припреме и обавеза земаља чланица ЕУ током процеса припреме буџета
	0
	0
	3.480.000
	0
	3.480.000
	0

	Активност 1.2.1 – Анализа процеса припреме буџета земаља чланица ЕУ и обавеза Републике Србије приликом припреме буџета
	0
	0
	600.000
	0
	600.000
	0

	Активност 1.2.2 – Обуке запослених у Министарству финансија и директним буџетским корисницима
	0
	0
	1.800.000
	0
	1.800.000
	0

	Активност 1.2.3 – Студијска посета
	0
	0
	1.080.000
	0
	1.080.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 1.3 – Унапређење средњорочног планирања
	0
	0
	6.312.283

	6.312.283

	6.312.283

	6.312.283


	Активност 1.3.1 – Менторска подршка изради средњорочних планова обвезника средњорочног планирања на републичком нивоу
	0
	0
	6.312.283

	6.312.283

	6.312.283

	6.312.283


	Активност 1.3.2 – Израда анализа степена усаглашености средњорочних планова са документима јавних политика у одговарајућој области планирања
	0
	0
	0
	0
	0
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 1.4 – Унапређење окружења за ефикасно управљање капиталним пројектима
	336.700.000
	446.500.000
	1.860.000
	0
	338.560.000
	446.500.000

	Активност 1.4.1 – Измене и допуне правног оквира у складу са идентификованим слабостима примене у пракси
	0
	0
	0
	0
	0
	0

	Активност 1.4.2 – Израда програма обуке за релевантне учеснике у процесу управљања капиталним пројектима
	0
	0
	0
	0
	0
	0

	Активност 1.4.3 – Израда извештаја за јавност о статусу капиталних пројеката који се прате у складу са методологијом
	0
	0
	0
	0
	0
	0

	Активност 1.4.4 – Израда приручника о методологији УКП (дизајн, припрема за штампу, лектура, консултантска подршка за садржај)
	0
	0
	660.000
	0
	660.000
	0

	Активност 1.4.5 – Израда информационог система за управљање капиталним пројектима
	211.200.000
	114.000.000
	0
	0
	211.200.000
	114.000.000

	Активност 1.4.6 – Надоградња информационог система за управљање капиталним пројектима
	123.000.000
	332.500.000
	0
	0
	123.000.000
	332.500.000

	Активност 1.4.7 – Унапређење вештина запослених из области управљања пројектима, одрживог управљања пројектима, укључујући израду и ревизију кост-бенефит анализе
	0
	0
	1.200.000
	0
	1.200.000
	0

	Активност 1.4.8 – Заокруживање правног оквира у смислу укључивања аспекта утицаја капиталних пројеката на животну средину и климатске промене
	2.500.000
	0
	0
	0
	2.500.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 1.5 – Јачање система Сектора за праћење фискалних ризика 
	34.000.000
	0
	73.600.000
	0
	107.600.000
	0

	Активност 1.5.1 – Обука за запослене Министарства финансија
	0
	0
	38.600.000
	0
	38.600.000
	0

	Активност 1.5.2 - Успостављање методологија за Групу за праћење фискалних ризика везаних за пословање јавног сектора
	12.000.000
	0
	0
	0
	12.000.000
	0

	Активност 1.5.3 – Успостављање методологија за Групу за праћење фискалних ризика – ризици од елементарних непогода и судски спорови
	12.000.000
	0
	0
	0
	12.000.000
	0

	Активност 1.5.4 – Унапређење и стандардизација извештавања о фискалним ризицима
	10.000.000
	0
	0
	0
	10.000.000
	0

	Активност 1.5.5 – Унапређење вештина за запослене из области финансијске анализе, кост-бенефит анализе и анализе из области праћења ризика од климатски индукованих елементарних непогода
	0
	0
	20.000.000
	0
	20.000.000
	0

	Активност 1.5.6 – Упознавање са најбољим међународним праксама које се односе на праћење и извештавање о фискалним ризицима (кроз студијска путовања, радионице и сл)
	0
	0
	15.000.000
	0
	15.000.000
	0

	Посебни циљ 2: Ефикасно прикупљање и управљање буџетским средствима

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 2.1 – Ефикасно прикупљање буџетских прихода који су у надлежности Пореске управе
	4.654.470.000
	2.464.333.707
	1.042.428.000
	40.432.245
	5.696.898.000
	2.504.765.952

	Активност 2.1.1 – Реинжењеринг пословних процеса основних функција
	245.497.000
	267.448.784
	0
	0
	245.497.000
	267.448.784

	Активност 2.1.2 – Увођење новог система фискализације
	1.153.152.000
	1.761.495.463
	0
	0
	1.153.152.000
	1.761.495.463

	Активност 2.1.3 – Унапређење ИКТ инфраструктуре - COTS
	3.154.271.000
	274.241.910
	
	
	3.154.271.000
	274.241.910

	Активност 2.1.4 – Усклађивање законодавног оквира и припрема техничких спецификација за имплементацију система за размену информација према ЕУ стандарду (системи за размену у области индиректног опорезивања и системи за размену у области директног опорезивања), као и испуњавање препорука Глобалног форума за примену међународног стандарда на захтев и аутоматску размену
	0
	0
	540.000.000
	40.432.245
	540.000.000
	40.432.245

	Активност 2.1.5 – Унапређење функције управљања људским ресурсима кроз развој стратегије људских ресурса и унапређење постојећег информационог система за управљање људским ресурсима
	101.550.000
	161.147.550
	0
	0
	101.550.000
	161.147.550

	Активност 2.1.6 – Увођење система електронских оптремница – анализа законског и административног оквира и припрема документације за набавку
	0
	0
	72.000.000
	0
	72.000.000
	0

	Активност 2.1.7 – Увођење система електронских отпремница – увођење ИТ система
	0
	0
	360.000.000
	0
	360.000.000
	0

	Активност 2.1.8 – Израда комуникационе стратегије у вези измене ПО ПДВ обрасца
	0
	0
	35.214.000
	0
	35.214.000
	0

	Активност 2.1.9 – Израда комуникационе стратегије за увођење система електронских отпремница
	0
	0
	35.214.000
	0
	35.214.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 2.2 – Модернизација процеса рада Управе за дуван
	31.056.000
	30.998.400
	0
	0
	31.056.000
	30.998.400

	Активност 2.2.1 - Успостављање јединственог система регистара који ће објединити све регистре и евиденционе листе како би се побољшала ефикасност пружања услуга Управа за дуван
	6.932.000
	6.932.000
	0
	0
	6.932.000
	6.932.000

	Активност 2.2.2 -  Јачање капацитета људских ресурса Управе за дуван и других партнерских институција
	1.383.000
	1.383.000
	0
	0
	1.383.000
	1.383.000

	Активност 2.2.3 -Повећање дигиталне свести привредних субјеката који послују на тржишту дувана и дуванских производа
	181.000
	181.000
	0
	0
	181.000
	181.000

	Активност 2.2.4 -  Надоградња Интегрисаног информационог система Управе за дуван
	22.560.000
	22.502.400
	0
	0
	22.560.000
	22.502.400

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 2.3 – Јачање административних капацитета Управе царина
	942.114.000
	652.615.254
	789.120.000
	0
	1.731.234.000
	652.615.254

	Активност 2.3.1 – Побољшање процеса за финансијско обезбеђење царинског дуга
	390.100.000
	389.976.000
	0
	0
	390.100.000
	389.976.000

	Активност 2.3.2 – Развој капацитета за пуну примену регулативе ТСС ЕУ и извештавање о приходима ЕУ
	2.796.000


	0
	9.600.000
	0
	12.396.000
	0

	Активност 2.3.3 – Унапређење капацитета за ефектне накнадне контроле, утврђивање царинске вредности и преференцијалног порекла и сврставања робе
	0
	0
	0
	0
	0
	0

	Активност 2.3.4 – Модернизација царинске лабораторије
	28.000.000
	28.000.000
	0
	0
	28.000.000
	28.000.000

	Активност 2.3.5 – Припремне активности у циљу унапређења управљања и јавне продаје одузете царинске робе и развоја царинске инфраструктуре складишта посебне намене
	0
	0
	23.520.000
	0
	23.520.000
	0

	Активност 2.3.6 – Имплементација увозних и извозних аутоматизованих система (AIS-AES) и система управљања (CDMS)
	521.218.000
	234.639.254
	0
	0
	521.218.000
	234.639.254

	Активност 2.3.7 – Увођење интегрисаног система управљања тарифом (ITMS)
	0
	0
	456.000.000
	0
	456.000.000
	0

	Активност 2.3.8 – Набавка складишта за чување царинских података (data warehouse)
	0
	0
	300.000.000
	0
	300.000.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 2.4 – Ефикасно управљање јавним дугом
	0
	0
	101.900.000
	0
	101.900.000
	0

	Активност 2.4.1 – Јачање средњорочне стратегије управљања јавним дугом израдом модела за управљање ризицима
	0
	0
	26.900.000
	0
	26.900.000
	0

	Активност 2.4.2 – Спровођење пилот пројекта за увођење система примарних дилера и даљи развој домаћег тржишта обвезница
	0
	0
	12.000.000
	0
	12.000.000
	0

	Активност 2.4.3 – Надоградња постојећег информационог система (PDMS) – употребом алата пословне интелигенције, ради унапређења извештавања
	0
	0
	15.000.000
	0
	15.000.000
	0

	Активност 2.4.4 – Надоградња постојећег информационог система (PDMS) развијеним модулом за управљање ризицима
	0
	0
	48.000.000
	0
	48.000.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 2.5 – Унапређење електронског система јавних набавки
	11.616.000
	8.932.646
	35.840.000
	37.120.380
	47.456.000
	46.053.026

	Активност 2.5.1 – Надоградња Портала јавних набавки новим функционалностима
	2.400.000
	2.400.000
	31.680.000
	27.215.460
	34.080.000
	29.615.460

	Активност 2.5.2 – Израда мобилне апликације за Портал јавних набавки
	216.000
	-
	2.160.000
	3.570.000
	2.376.000
	3.570.000

	Активност 2.5.3 – Јачање капацитета Канцеларије за јавне набавке
	9.000.000
	6.532.646
	0
	0
	9.000.000
	6.532.646

	Активност 2.5.4 – Организација обука за наручиоце и понуђаче
	0
	0
	2.000.000
	2.000.000
	2.000.000
	2.000.000

	Активност 2.5.5 – Израда и усвајање документа јавне политике за развој јавних набавки за период 2024-2028
	0
	0
	0
	4.334.920
	0
	4.334.920

	Посебни циљ 3: Унапређење буџетске дисциплине и транспарентније коришћење јавних средстава

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 3.1 – Формирање базе за јачање институционалних и административних капацитета Канцеларије за ревизију система управљања средствима ЕУ који омогућују делотворнију ревизију система контроле ЕУ
	0
	0
	29.375.000
	28.949.000
	29.375.000
	28.949.000[footnoteRef:3] [3:  У питању су средства ЕУ - програм IPA 2021, реализована у оквиру лаког твининг пројекта „Даље јачање српског ревиорског тела“, у укупном износу 247.321,90 евра. Укупна одобрена вредност пројекта била је 250.000,00 евра, отуда разлика између реализованих у односу на планирана средства.] 


	Активност 3.1.1 – Развијање политике задржавања кадрова како би се осигурали адекватни и стабилни административни капацитети Канцеларије
	0
	0
	0
	0
	0
	0

	Активност 3.1.2 – Јачање капацитета Канцеларије за ревизију система управљања средствима ЕУ како би се осигурао ефикасан систем контроле и ревизија ЕУ средстава у складу са законодавним оквиром ЕУ
	0
	0
	29.375.000
	28.949.000
	29.375.000
	28.949.000

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 3.2 – Јачање система за ефикасније и ефективније управљање средствима ЕУ
	43.167.000
	557.133.684
	28.153.000
	0
	71.320.000
	557.133.684

	Активност 3.2.1 – Израда нових процедура поступања, методолошких смерница те додатних помоћних алата за институције надлежне за управљање и спровођење средстава ЕУ са циљем повећања ефикасности извршених контрола и смањења административног оптерећења
	0
	0
	24.000.000
	0
	24.000.000
	0

	Активност 3.2.2 – Успостављање и спровођење континуираних стручних обука и обука на лицу места везаних за управљање и надзор система, финансијско управљање, контролу коришћења средстава, управљање ризицима и неправилностима
	5.940.000
	0
	3.465.000
	0
	9.405.000
	0

	Активност 3.2.3 – Осигурање одговарајућег броја службеника и јачање капацитета у погледу ширења опсега и квалитета провера на лицу места и вршења надзорних функција код корисника јавних средстава
	1.827.000
	0
	688.000
	0
	2.515.000
	0

	Активност 3.2.4 – Унапређење информационог система намењеног подршци пословним процесима за управљање системом и спровођењу уговора и коришћењу средстава
	35.400.000
	557.133.684[footnoteRef:4] [4:  Одлука о изменама ПФМ: Активност 3.2.4 „Унапређење информационог система намењеног подршци пословним процесима за управљање системом и спровођењу уговора и коришћењу средстава” мења се институција одговорна за спровођење тако да гласи: „Сектор за управљање средствима ЕУˮ. Извор финансирања „Донаторска средстваˮ замењује се извором финансирања: „Буџетска средстваˮ. У односу на планиран развој МИС –а током припреме ПРУЈФ 2021-2025, током 2021-2025 је за потребе структуре за управљање IPA програмима фазно раѕвијан софтвер који обухвата већи број пословних процеса у односу на првобитни план, унапређење пословних процеса, као и IPA III перспективу. Наведени износи обухватају раѕвој, надоградњу и одржавање софтвера.] 

	0
	0
	35.400.000
	557.133.684

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 3.3 – Повећање ефикасности и ефективности инспекцијске контроле
	214.032.400
	200.791.300
	1.132.800
	1.132.800
	215.165.200
	201.924.100

	Активност 3.3.1 – Доношење методолошких упутстава о начину рада буџетске инспекције по областима вршења контрола
	0
	0
	283.200
	283.200
	283.200
	283.200

	Активност 3.3.2 – Професионално усавршавање буџетских инспектора и других запослених у буџетској инспекцији континуираном едукацијом
	16.375.400
	16.375.400
	141.600
	141.600
	16.517.000
	16.517.000

	Активност 3.3.3 – Обезбеђење потребног броја инспектора – 50 у 2025.
	197.657.000
	184.415.900
	0
	0
	197.657.000
	184.415.900

	Активност 3.3.4 – Измене и допуне Закона о буџетском систему и подзаконских аката буџетске инспекције / Доношење закона о буџетској инспекцији
	0
	0
	708.000
	708.000
	708.000
	708.000

	Посебни циљ 4: Унапређење примене система интерне финансијске контроле у јавном сектору

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 4.1 – Унапређење система ФУК-а у институцијама јавног сектора
	0
	0
	70.436.000
	0
	70.436.000
	0

	Активност 4.1.1 – Сарадња са Сектором буџета у вези са унапређењем управљања учинком организације (веза са Стратегијом РЈУ, мера 4.1.2)
	0
	0
	9.600.000
	0
	9.600.000
	0

	Активност 4.1.2 – Подизање капацитета запослених ЦЈХ за ИСО стандарде и КОСО. Детаљно мапирање и поређење релевантног дела ИСО стандарда и КОСО модела укључујући и примену са закључцима у форми GAP анализе и обука запослених у ЦЈХ
	0
	0
	14.400.000
	0
	14.400.000
	0

	Активност 4.1.3 – Унапређивање управљања ризицима код приоритетне групе КЈС на централном нивоу кроз директну подршку пројекта
	0
	0
	12.012.000
	0
	12.012.000
	0

	Активност 4.1.4 – Израда практичних методолошких алата/производа знања из финансијског управљања и контроле прилагођених специфичностима појединих значајних група индиректних КЈС на централном нивоу
	0
	0
	26.024.000
	0
	26.024.000
	0

	Активност 4.1.5 – Подршка успостављању и унапређењу система ФУК на локалном нивоу
	0
	0
	0
	0
	0
	0

	Активност 4.1.6 – Израда анализе кохерентности ИФКЈ регулативе са осталом хоризонталном регулативом
	0
	0
	8.400.000
	0
	8.400.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 4.2 – Унапређена функција интерне ревизије у јавном сектору у складу са међународним стандардима и начелима
	492.600.000
	0
	35.366.800
	0
	527.966.800
	0

	Активност 4.2.1 – Анализа примене постојећег методолошког оквира и његово унапређење (нпр. за ревизију успешности, саветодавне услуге и сл.)
	0
	0
	14.400.000
	0
	14.400.000
	0

	Активност 4.2.2 – Припрема и спровођење Програма за континуирано усавршавање интерних ревизора (веза са 4.4.4)
	0
	0
	0
	0
	0
	0

	Активност 4.2.3 – Кадровско оснаживање интерне ревизије (промоција професије, алати за регрутацију и селекцију интерних ревизора, предлог за унапређења професионалног положаја интерних ревизора и сл.)
	0
	0
	6.526.800
	0
	6.526.800
	0

	Активност 4.2.4 – Подршка успостављању и унапређењу ИР на локалном нивоу
	0
	0
	0
	0
	0
	0

	Активност 4.2.5 – Увођење екстерне оцене квалитета по методи колегијалног прегледа (обука и сертификација евалуатора, доношење и спровођење Програма екстерне оцене квалитета)
	12.600.000
	0
	3.240.000
	0
	15.840.000
	0

	Активност 4.2.6 – Анализа примене и евентуално унапређење постојећег правног оквира у циљу оптимизације организације интерне ревизије и извештавања ИР (Подршка имплементацији измена из Правилника за ИР)
	0
	0
	8.400.000
	0
	8.400.000
	0

	Активност 4.2.7 – Модел оквира за унапређење функције ревизорских одбора/комисија за ревизију (студијско путовање и модел)
	0
	0
	1.000.000
	0
	1.000.000
	0

	Активност 4.2.8 – Подршка networking у виду годишњих састанака руководилаца јединица за ИР министарстава
	0
	0
	600.000
	0
	600.000
	0

	Активност 4.2.9 – Унапређење радно-правног статуса ИР
	480.000.000
	0
	1.200.000
	0
	481.200.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 4.3 – Ојачано праћење интерне контроле у јавном сектору (ИКЈС)
	5.856.000
	0
	5.900.000
	0
	11.756.000
	0

	Активност 4.3.1 – Унапређење функционалности апликације, модули за унапређење рада ЦЈХ апликација, обуке, обавезност кроз прописе
	5.856.000
	0
	5.900.000
	0
	11.756.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 4.4 – Модернизација система обучавања из области ИФКЈ
	0
	0
	75.000.000
	0
	75.000.000
	0

	Активност 4.4.1 – Протокол о сарадњи НАЈУ и ЦЈХ у вези са спровођењем обука из области ИФКЈ
	0
	0
	4.200.000
	0
	4.200.000
	0

	Активност 4.4.2 – Унапређење процеса сертификације интерних ревизора
	0
	0
	14.400.000
	0
	14.400.000
	0

	Активност 4.4.3 – Модернизација обука и тренинг материјала из области ИФКЈ (проширење модула е-учења)
	0
	0
	32.400.000
	0
	32.400.000
	0

	Активност 4.4.4 – Припрема и спровођење обука за интерне ревизоре кроз Програм за континуирано стручно усавршавање интерних ревизора у јавном сектору
	0
	0
	24.000.000
	0
	24.000.000
	0

	Посебни циљ 5: Унапређено рачуноводство у јавном сектору применом међународних рачуноводствених стандарда за јавни сектор (IPSAS)

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 5.1 – Анализа постојећег стања у рачуноводству у јавном сектору и развој и имплементација Плана унапређења рачуноводства у јавном сектору
	57.800.000
	24.441.000
	450.000
	1.121.000
	58.250.000
	25.562.000

	Активност 5.1.1 – Израда нацрта Плана унапређења рачуноводства у јавном сектору, у фазама
	2.000.000
	0
	450.000
	1.121.000
	2.450.000
	1.121.000

	Активност 5.1.2 – Припремне активности за формирање комисије за примену међународних рачуноводствених стандарда за јавни сектор
	40.800.000
	24.441.000
	0
	0
	40.800.000
	24.441.000

	Активност 5.1.3 – Активности у циљу закључивања Уговора за превод и примену РС ЈС са Савезом рачуновођа и ревизора Србије (чланица IFAC)
	0
	0
	0
	0
	0
	0

	Активност 5.1.4 – Реализација Уговора из активности 5.1.3 у циљу омогућавања имплементације Уредбе о примени међународних рачуноводствених стандарда за јавни сектор
	15.000.000
	0
	0
	0
	15.000.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 5.2 – Унапређење професионалне компетентности рачуновођа у јавном сектору спровођењем адекватних обука
	36.500.000
	0
	19.000.000
	0
	55.500.000
	0

	Активност 5.2.1 – Спровођење обука у циљу унапређења професионалне компетентности рачуновођа у јавном сектору
	3.000.000
	0
	0
	0
	3.000.000
	0

	Активност 5.2.2 – Припремне активности за увођење сертификације за професију рачуновођа у јавном сектору
	9.500.000
	0
	0
	0
	9.500.000
	0

	Активност 5.2.3 – Сертификовање 200 рачуновођа у јавном сектору

	24.000.000
	0
	19.000.000
	0
	43.000.000
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 5.3 – Унапређење обухвата рачуноводствених података кроз примену међународних рачуноводствених стандарда за јавни сектор
	5.000.000
	0
	0
	0
	5.000.000
	0

	Активност 5.3.1 – Измена релевантне националне регулативе ради њеног међусобног усаглашавања и усаглашавања са захтевима IPSAS за готовинску основу и ESA 2010
	0
	0
	0
	0
	0
	0

	Активност 5.3.2 – Доношење Рачуноводствене политике за финансијско извештавање у складу са IPSAS за готовинску основу
	5.000.000
	0
	0
	0
	5.000.000
	0

	Активност 5.3.3 – Примена Финансијског извештаја заснованог на готовинској основи у складу са IPSAS

	0
	0
	0
	0
	0
	0

	Посебни циљ 6: Јачање спољног надзора над јавним финансијама

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 6.1 – Унапређење обухвата, квалитета и утицаја екстерних ревизија (у складу са Стратешким планом Државне ревизорске институције)
	0
	0
	0
	0
	0
	0

	Активност 6.1.1 – Даља јачања екстерне ревизије кроз континуирано унапређење поступака ревизије
	0
	0
	0
	0
	0
	0

	Активност 6.1.2 – Представљање извештаја обављеним ревизијама надлежном Одбору и Пододбору ради разматрања налаза и препорука ДРИ
	0
	0
	0
	0
	0
	0

	Назив мере/активности:
	Планирана и утрошена средства према изворима финансирања за период 2021-2025 (РСД)

	
	Буџетска средства
	Донаторска средства
	Укупно

	
	Планирано
	Утрошено
	Планирано
	Утрошено
	Планирано
	Утрошено

	Мера 6.2 – Обезбеђивање ефикасног скупштинског надзора над јавним финансијама
	1.250.000
	0
	10.000.000
	15.000.000
	11.250.000
	15.000.000

	Активност 6.2.1 – Јачање контролне функције Народне скупштине организацијом седница/састанака Одбора и Пододбора за разматрање извештаја о обављеним ревизијама ДРИ
	0
	0
	10.000.000
	15.000.000
	10.000.000
	15.000.000[footnoteRef:5] [5:  Износи су оквирни с обзиром да је износ варирао у зависности од тога у ком месту је седница одржавана и да ли је одржавање седнице подразумевало и ноћење у том месту. Како се ради о донаторским средствима успели смо једино да добијемо оквирни износ средстава.] 


	Активност 6.2.2 – Ангажовање према потреби стручних лица у циљу бољег разматрања поступања субјеката по закључцима, налазима и препорукама садржаним у ревизорским извештајима ДРИ
	0
	0
	0
	0
	0
	0

	Активност 6.2.3 – Организовање јавног слушања поводом представљања Предлога закона о буџету и Предлога закона о завршном рачуну буџета
	1.250.000
	0
	0
	0
	1.250.000
	0

	УКУПНО:
	6.866.611.400
	4.385.745.991
	2.331.513.883
	130.067.708
	9.198.125.283
	4.516.813.699




Напомена: Финансијски подаци приказани су на основу расположивих података достављених од институција надлежних за спровођење мера и активности. За активности које су спроведене кроз редован рад институција, без посебно исказаних додатних трошкова, у табели је приказана вредност нула. Донаторска средства приказана су у складу са доступним подацима и не морају у свим случајевима представљати пуну вредност техничке, експертске или пројектне подршке пружене током спровођења Програма.

На основу прегледа реализације ПРУЈФ 2021–2025, остварених вредности показатеља учинка, статуса активности из Акционог плана и достављених података надлежних институција, може се оценити да је Програм у значајној мери допринео наставку реформи у области управљања јавним финансијама. Већина нереализованих активности односи се на сложеније реформске процесе, пре свега на развој и надоградњу информационих система, реализацију пројеката техничке подршке, обезбеђивање финансијских средстава, спровођење јавних набавки, као и на активности које су захтевале додатна методолошка или нормативна усклађивања.
Посматрано на нивоу општег циља, Програм је спровођен у условима очуване фискалне стабилности и контролисаног нивоа јавног дуга. Иако реални раст БДП-а у 2025. години није достигао првобитно планирану вредност, показатељ који се односи на ниво дуга опште државе у БДП-у био је остварен, што указује на наставак одговорног управљања јавним финансијама. Истовремено, поједина одступања од планираних вредности показатеља, посебно у областима које зависе од ширег макроекономског окружења или сложених институционалних процеса, указују на потребу да се у наредном програмском циклусу додатно унапреди планирање рокова, ресурса и предуслова за реализацију активности.
У оквиру Посебног циља I, који се односи на унапређење капацитета за буџетско планирање и управљање јавним инвестицијама, остварен је напредак у области програмског буџетирања, средњорочног планирања, управљања капиталним пројектима и праћења фискалних ризика. Показатељ исхода на нивоу посебног циља је остварен, а посебно је значајан раст броја усвојених средњорочних планова, унапређење методолошког и информационог оквира за управљање капиталним пројектима и јачање капацитета за праћење фискалних ризика. Поједине активности нису реализоване у планираном року, али је њихова релевантност потврђена и кроз наставак активности у оквиру наредног програмског циклуса.
У оквиру Посебног циља II, који се односи на ефикасно прикупљање и управљање буџетским средствима, остварени су значајни резултати у модернизацији рада Пореске управе, Управе царина, Управе за дуван, Управе за јавни дуг и система јавних набавки. Напредак је остварен кроз дигитализацију поступака, увођење нових информационих решења, јачање административних капацитета и даље усклађивање са стандардима Европске уније. Истовремено, највећа одступања у овој области повезана су са сложеним ИТ пројектима и пројектима чија реализација захтева више међусобно условљених техничких, финансијских и организационих предуслова. Због тога је део активности пренет у ПРУЈФ 2026–2030.
У оквиру Посебног циља III, који се односи на унапређење буџетске дисциплине и транспарентније коришћење јавних средстава, остварени су резултати у јачању капацитета ревизије система управљања средствима ЕУ, управљања средствима ЕУ и буџетске инспекције. Значајан напредак остварен је кроз смањење броја отворених ревизорских налаза Европске комисије, јачање система контрола у оквиру IPA структура, повећање броја провера на лицу места, развој информационе подршке и повећање броја инспекцијских контрола. Иако сви показатељи исхода нису остварени у свим годинама спровођења Програма, мере су допринеле јачању контролних механизама и бољој заштити финансијских интереса Републике Србије и Европске уније.
У оквиру Посебног циља IV, који се односи на унапређење примене система ИФКЈ напредак је остварен у области ФУК, ИР, извештавања и модернизације обука. Показатељ исхода је у периоду 2021–2024. године био у складу са циљаном вредношћу, док у 2025. години није достигнут планирани добар ниво припремљености. Остварени резултати указују на пораст свести о значају система интерних контрола и ИР, али и на потребу да се у наредном периоду настави са јачањем капацитета, унапређењем ИТ подршке, развојем нових модула за праћење ФУК и ИР, као и са даљим јачањем професионалног положаја интерних ревизора.
У оквиру Посебног циља V, који се односи на унапређење рачуноводства у јавном сектору применом међународних рачуноводствених стандарда за јавни сектор, показатељ на нивоу посебног циља није остварен у 2025. години. Ипак, у периоду спровођења Програма створени су важни предуслови за примену IPSAS за готовинску основу, укључујући успостављање институционалног оквира, рад Комисије за праћење примене МРС-ЈС, припрему и усвајање релевантне регулативе, превод стандарда и развој програма стручног оспособљавања. Ова област остаје један од важних приоритета за наредни програмски циклус, имајући у виду да се резултати у области рачуноводства у јавном сектору по природи ствари остварују постепено и захтевају континуирано нормативно, методолошко и кадровско унапређење.
У оквиру Посебног циља VI, који се односи на јачање спољног надзора над јавним финансијама, остварени су значајни резултати у раду Државне ревизорске институције и Народне скупштине. За ДРИ, ефекти Програма огледају се у даљем јачању ревизорске функције, ширењу обухвата ревизија, унапређењу контроле квалитета и развоју методолошког оквира. Народна скупштина и надлежни одбор наставили су са разматрањем извештаја ДРИ, усвајањем предлога закључака, праћењем препорука и организовањем јавних слушања, чиме је допринето већој транспарентности и јачању скупштинског надзора над јавним финансијама. Иако показатељ исхода није у потпуности остварен у свим годинама, мере у овој области су показале висок степен релевантности и значајан утицај на одговорност у коришћењу јавних средстава.
Укупно посматрано, ПРУЈФ 2021–2025 је обезбедио континуитет реформи у области управљања јавним финансијама и допринео унапређењу више кључних подсистема: буџетског планирања, прикупљања прихода, управљања јавним инвестицијама, контроле коришћења јавних средстава, јавних набавки, ИФКЈ, рачуноводства и спољног надзора. Истовремено, Програм је био релевантан и за испуњавање обавеза Републике Србије у процесу приступања Европској унији, имајући у виду његову повезаност са преговарачким поглављима 5 – Јавне набавке, 16 – Опорезивање, 17 – Економска и монетарна политика, 29 – Царинска унија, 32 – Финансијски надзор и 33 – Финансијске и буџетске одредбе.
Спровођење Програма је показало да је за сложене реформске активности потребно реалније планирање рокова, стабилније обезбеђивање финансијских средстава, боља координација институција и прецизније праћење ефеката мера. Налази из овог извештаја представљају важну основу за спровођење ПРУЈФ 2026–2030, нарочито у областима у којима су активности започете, али нису у потпуности завршене у претходном програмском циклусу.

















[bookmark: _Toc233629232]ЕКСТЕРНИ ФАКТОРИ КОЈИ СУ УТИЦАЛИ НА РЕАЛИЗАЦИЈУ ПРОГРАМА
Спровођење ПРУЈФ 2021–2025 одвијало се у периоду који су обележиле значајне промене у домаћем и међународном окружењу. Иако је Програм у највећој мери задржао релевантност током целог периода примене, поједини спољни фактори и околности утицали су на динамику реализације активности, остварење показатеља и потребу да се део активности прилагоди новим условима или пренесе у наредни програмски циклус.
На почетак спровођења Програма утицале су последице пандемије Ковид-19, које су се одразиле на организацију рада институција, динамику спровођења појединих активности, начин одржавања консултација, обука и састанака, као и на доступност појединих видова техничке подршке. Иако су институције наставиле са спровођењем реформских активности, део активности које су подразумевале непосредну сарадњу, студијске посете, обуке или ангажовање спољне експертске подршке био је под утицајем ограничења и промена у начину рада које су настале као последица пандемије.
Током периода спровођења Програма додатни утицај имале су енергетска криза, инфлаторни притисци, геополитичка нестабилност и раст неизвесности на међународним тржиштима. Ове околности су посебно биле релевантне за области које су повезане са макроекономским и фискалним кретањима, управљањем јавним дугом, планирањем буџетских средстава и реализацијом инвестиционих и ИТ пројеката. Раст каматних стопа и нестабилност на финансијским тржиштима утицали су на процену услова за спровођење појединих активности у области управљања јавним дугом, укључујући активности које су се односиле на развој домаћег тржишта обвезница и надоградњу информационих алата за управљање ризицима.
На реализацију више мера утицала је сложеност великих информационих система и пројеката дигитализације. У областима пореске администрације, царинског система, управљања капиталним пројектима, јавних набавки, управљања средствима Европске уније и ИФКЈ, поједине активности зависиле су од развоја или надоградње сложених ИТ решења, припреме техничке документације, спровођења јавних набавки, ангажовања консултаната, као и од координације више институција и партнера. Због тога су одређене активности реализоване са кашњењем, док су неке, због обима и сложености, пренете у ПРУЈФ 2026–2030.
Посебан фактор који је утицао на динамику спровођења био је степен зависности појединих активности од донаторске и пројектне подршке. Донаторска подршка имала је важну улогу у реализацији активности у више области управљања јавним финансијама, нарочито у делу експертске подршке, анализа, обука, развоја методолошких алата и подршке информационим системима. Међутим, у појединим случајевима динамика реализације зависила је од процедура донатора, доступности експерата, припреме пројектне документације или спровођења набавки. Поред тога, подаци о вредности донаторске подршке нису увек били доступни у форми која омогућава прецизно исказивање по активностима Програма, што је утицало на потпуност финансијског приказа, али не и на садржинску оцену реализованих активности.
На спровођење појединих мера утицала су и ограничења у административним и кадровским капацитетима. Ово се посебно односило на области у којима је за реализацију реформских активности потребан висок степен специјализованих знања, као што су порески и царински ИТ системи, ИР, управљање средствима Европске уније, управљање фискалним ризицима, примена IPSAS и екстерна ревизија. Недовољан број запослених или одлив кадрова у појединим институцијама утицао је на динамику реализације активности, али и на потребу да се у наредном периоду настави са јачањем кадровских и стручних капацитета.
Регулаторне и институционалне промене такође су утицале на реализацију Програма. У појединим областима било је неопходно извршити додатна нормативна усклађивања пре пуне примене планираних активности. То се, између осталог, односи на област рачуноводства у јавном сектору и примену међународних рачуноводствених стандарда за јавни сектор, где су нормативни предуслови успостављани постепено, као и на област ИФКЈ, у којој су измене релевантног оквира и промене категоризације појединих КЈС утицале на праћење и тумачење показатеља. Слично томе, у области управљања капиталним пројектима и царинских ИТ система, даљи кораци су зависили од измена правног и методолошког оквира и од усклађивања са обавезама које произлазе из процеса приступања Европској унији.
Део активности није реализован у планираном року услед недостатка финансијских средстава или потребе да се финансирање обезбеди у наредном периоду. Ово се посебно односи на активности које су захтевале додатна улагања у информационе системе, специјализоване модуле, студије, обуке или техничку подршку. Истовремено, значајан број активности спроведен је кроз редован рад институција, без посебно исказаних додатних трошкова, што је омогућило наставак реформи и у условима ограничених расположивих средстава.
Поред наведеног, током спровођења Програма дошло је до раста значаја нових реформских приоритета, нарочито у области дигитализације, зеленог буџетирања, климатских ризика, транспарентности и управљања подацима. Ови приоритети су делом већ били обухваћени ПРУЈФ 2021–2025, али су током периода спровођења добили већи значај, што је захтевало додатно прилагођавање активности и њихово даље разрађивање у оквиру ПРУЈФ 2026–2030.
Укупно посматрано, наведени фактори нису довели у питање релевантност ПРУЈФ 2021–2025, али су утицали на динамику реализације појединих активности и на степен остварења појединих показатеља. Истовремено, искуства из периода 2021–2025 указују на потребу да се у наредном програмском циклусу настави са реалистичнијим планирањем рокова, јаснијим дефинисањем предуслова за спровођење сложених активности, бољим планирањем финансијских средстава, јачањем институционалне координације и прецизнијим праћењем ризика који могу утицати на реализацију мера.

Спровођење ПРУЈФ 2021–2025 имало је ефекте на више група институција, КЈС и заинтересованих страна. Имајући у виду природу Програма, највећи део ефеката односи се на унапређење институционалних, нормативних, методолошких, информационих и кадровских предуслова за боље управљање јавним финансијама. Део ефеката је непосредно видљив кроз остварене показатеље, донете прописе, развијене системе, реализоване контроле, ревизије, обуке и извештаје, док ће се пуни ефекти појединих мера, нарочито код сложених ИТ решења, примене IPSAS, ИФКЈ и даљег развоја пореских и царинских система, испољавати постепено у наредном периоду.
За Министарство финансија и друге институције надлежне за управљање јавним финансијама, Програм је допринео јачању капацитета за планирање, спровођење, праћење и извештавање о реформама у више повезаних области. Унапређени су различити елементи програмског буџетирања, средњорочног планирања, управљања капиталним пројектима, праћења фискалних ризика, управљања јавним дугом, јавних набавки, ИФКЈ, јавног рачуноводства и спољног надзора. Ови ефекти су значајни јер доприносе бољој повезаности планирања јавних политика, буџетског процеса и праћења резултата.
За буџетске кориснике и друге кориснике јавних средстава, ефекти Програма огледају се у јачању захтева за квалитетније планирање, извештавање и управљање ризицима. Активности у области програмског буџетирања, средњорочног планирања, ФУК, ИР и буџетске инспекције допринеле су већој усмерености институција на циљеве, показатеље, контролне механизме и одговорност у коришћењу јавних средстава. Истовремено, резултати показују да је потребно наставити са јачањем капацитета КЈС, нарочито у областима управљања ризицима, интерне контроле, ИР и квалитета финансијског извештавања.
За јединице локалне самоуправе, Програм је имао значај кроз активности које су се односиле на програмско буџетирање, средњорочно планирање, јавне набавке, подршку успостављању и унапређењу система ФУК и ИР, као и кроз скупштински надзор над извештајима ДРИкоји су се односили на локални ниво. Иако степен примене није био уједначен код свих корисника, ове активности су допринеле ширењу методолошког оквира и праксе управљања јавним финансијама и ван централног нивоа власти.
За пореске обвезнике и привредне субјекте, ефекти су повезани са модернизацијом пореске администрације, увођењем новог система фискализације, развојем система е-фактура, припремама за даље унапређење пореских ИТ система, модернизацијом рада Управе за дуван и унапређењем електронског система јавних набавки. Ове активности су створиле услове за већу дигитализацију поступака, ефикаснију комуникацију са администрацијом, смањење административног оптерећења у појединим поступцима и већу доступност електронских услуга. Код јавних набавки, иако показатељ броја понуда по поступку није достигао циљане вредности, унапређења Портала јавних набавки и пратеће активности створиле су основу за даље јачање транспарентности и конкуренције у наредном периоду.
За Управу царина и привредне субјекте који учествују у царинским поступцима, Програм је допринео наставку модернизације царинских ИТ система, усклађивању са стандардима Европске уније и развоју капацитета за примену обавеза које произлазе из процеса приступања ЕУ. Иако део сложених активности није реализован у планираном року, посебно у области интегрисаног система управљања тарифом и повезаних ИТ решења, спроведене активности и припремни кораци представљају основу за даљу дигитализацију, ефикаснији обрачун царинских дажбина и постепено унапређење царинских поступака.
За институције укључене у управљање и контролу средстава Европске уније, Програм је допринео јачању административних капацитета, унапређењу процедура, повећању броја провера на лицу места, бољем управљању ризицима и неправилностима и развоју информационе подршке. Ови ефекти су значајни за очување стабилности система индиректног управљања средствима ЕУ, заштиту финансијских интереса Европске уније и Републике Србије и припрему институција за све сложеније обавезе у процесу приступања ЕУ. Увођење Инструмента за реформу и раст и Реформске агенде Републике Србије 2024-2027 унеле су нову динамику у рад ових институција, која је позитивно утицала на развој њихових капацитета.
За буџетску инспекцију, ефекти Програма огледају се у повећању броја извршених инспекцијских контрола, развоју методолошких упутстава, професионалном усавршавању инспектора и унапређењу правног оквира. Ове активности су допринеле јачању контролне функције у систему јавних финансија и стварању бољих предуслова за откривање и отклањање неправилности у коришћењу јавних средстава.
За интерне ревизоре, руководиоце и запослене код КЈС, ефекти су повезани са развојем функције ИР, модернизацијом обука, применом e-learning приступа, екстерном оценом квалитета рада јединица за интерну ревизију и јачањем свести о значају интерне контроле и управљачке одговорности. Истовремено, резултати показују да су недовољан број интерних ревизора, природан одлив кадрова и ограничен прилив нових стручњака и даље значајни изазови, због чега је потребно наставити са активностима јачања професионалног положаја и капацитета ИР.
За рачуновође у јавном сектору и институције надлежне за финансијско извештавање, Програм је допринео успостављању предуслова за примену међународних рачуноводствених стандарда за јавни сектор на готовинској основи. Ефекти се огледају у успостављању институционалног оквира, раду Комисије за праћење примене МРС-ЈС, припреми релевантне регулативе, преводу стандарда и развоју програма стручног оспособљавања. Иако финансијски извештај у складу са IPSAS за готовинску основу није припремљен и презентован у оквиру периода 2021–2025, створени су предуслови за даљу примену у наредном периоду.
За ДРИ, Народну скупштину и надлежни скупштински одбор, ефекти Програма огледају се у јачању спољног надзора над јавним финансијама. Државна ревизорска институција је у периоду спровођења Програма повећала број извештаја о ревизији, проширила обухват ревизија сврсисходности пословања, унапредила контролу квалитета и наставила развој методолошког оквира и дигитализацију поступка ревизије. Народна скупштина и надлежни одбор наставили су са разматрањем извештаја ДРИ, усвајањем предлога закључака, праћењем препорука и организовањем јавних слушања, чиме је ојачана видљивост налаза ревизије и њихов значај за унапређење одговорности у коришћењу јавних средстава.
За грађане, организације цивилног друштва и ширу јавност, ефекти Програма су посредни, али значајни. Они се огледају у повећању транспарентности буџетског процеса, доступности информација о јавним финансијама, развоју електронских услуга, јачању ревизије и контроле јавних средстава и већој видљивости препорука које се односе на правилност, сврсисходност и ефикасност коришћења јавних ресурса. Јавна слушања поводом Предлога закона о буџету и Предлога закона о завршном рачуну буџета допринела су укључивању ширег круга заинтересованих страна у расправу о јавним финансијама. Министарство финансија је 2022. године организовало обуку на тему „Управљање јавним финансијама“ за представнике организација цивилног друштва, како би се ојачали њихови капацитети у овој области. Током целе године, представници организација цивилног друштва могу доставити коментаре и сугестије из области Програма реформе управљања јавним финансијама на електронску адресу: pfmdijalog@mfin.gov.rs
За развојне партнере и донаторе, Програм је представљао заједнички оквир за усмеравање техничке и експертске подршке у области управљања јавним финансијама. Подршка развојних партнера била је значајна у областима методолошког унапређења, анализа, обука, развоја капацитета и припреме појединих ИТ и реформских решења. Истовремено, спровођење Програма је показало потребу да се у наредном периоду додатно унапреди праћење финансијске вредности донаторске подршке по мерама и активностима, како би финансијски преглед реформских активности био потпунији.
Укупно посматрано, ефекти ПРУЈФ 2021–2025 највидљивији су у јачању институционалних капацитета, унапређењу правног и методолошког оквира, развоју информационих система, већој дигитализацији поступака, унапређењу контролних и ревизорских механизама и повећању транспарентности у управљању јавним средствима. Истовремено, у више области резултати представљају основу за даљи рад, јер се пуни ефекти сложених реформи могу очекивати тек након наставка започетих активности у оквиру ПРУЈФ 2026–2030.



[bookmark: _Toc233629234]ОЦЕНА РЕЛЕВАНТНОСТИ, ЕФИКАСНОСТИ, ЕФЕКТИВНОСТИ И ОДРЖИВОСТИ ПРОГРАМА
Оцена спровођења ПРУЈФ 2021–2025 извршена је на основу остварених вредности показатеља учинка, статуса реализације активности из Акционог плана, достављених података надлежних институција, финансијског прегледа и анализе ефеката спроведених мера. Оцена је дата са становишта релевантности, ефикасности, ефективности и одрживости Програма, имајући у виду да се ради о вишегодишњем реформском документу који обухвата више међусобно повезаних области система управљања јавним финансијама.
Релевантност
ПРУЈФ 2021–2025 је током целог периода примене задржао висок степен релевантности за реформу управљања јавним финансијама, реформу јавне управе и процес приступања Републике Србије Европској унији. Области обухваћене Програмом — буџетско планирање, управљање јавним инвестицијама, прикупљање прихода, управљање јавним дугом, јавне набавке, буџетска дисциплина, управљање средствима ЕУ, интерна финансијска контрола, јавни секторски рачуноводствени стандарди и спољни надзор — остале су суштински важне за јачање фискалне одговорности, транспарентности и контроле коришћења јавних средстава. Истовремено су веома важне за преговарачка поглавља 5, 16, 17, 22, 29, 32 и 33.
Релевантност Програма потврђена је и тиме што су бројне активности које нису у потпуности завршене у периоду 2021–2025, као и области у којима је потребно даље унапређење, настављене или додатно разрађене у оквиру ПРУЈФ 2026–2030. То се посебно односи на сложене ИТ пројекте, примену IPSAS, даљи развој ИФКЈ, управљање фискалним ризицима, дигитализацију пореских и царинских поступака и унапређење система јавних набавки, што је очекивано имајући у виду сложени карактер ових реформских процеса.
Истовремено, током спровођења Програма појавили су се или добили већи значај нови реформски приоритети, као што су дигитализација, зелено буџетирање, праћење климатских и фискалних ризика, управљање подацима и даље јачање транспарентности. Ови приоритети не умањују релевантност ПРУЈФ 2021–2025, већ указују да је наредни програмски циклус потребно користити за њихову даљу операционализацију и боље повезивање са постојећим реформским областима.
Ефикасност
Са становишта ефикасности, Програм је реализован у условима ограничених кадровских, финансијских и техничких капацитета, као и у условима промењеног макроекономског и међународног окружења. У предвиђеном року је реализовано 72,7% активности,. Овај проценат показује да је значајан део планираног реформског оквира спроведен, али и да су поједине активности биле планиране амбициозно у односу на расположиве ресурсе, сложеност поступака и зависност од спољних предуслова.
Финансијски преглед показује да је највећи део евидентиране реализације финансиран из буџетских средстава, док су донаторска средства приказана у складу са расположивим и достављеним подацима. Значајан број активности спроведен је кроз редован рад институција, без посебно исказаних додатних трошкова. Ово указује да су институције у више области успеле да активности реализују у оквиру постојећих капацитета, али и да финансијско праћење реформских активности, нарочито донаторске подршке, треба додатно унапредити у наредном периоду.
На ефикасност спровођења утицала је сложеност појединих активности, посебно оних које су се односиле на развој информационих система, припрему техничке документације, спровођење јавних набавки, обезбеђивање експертске подршке и међуинституционалну координацију. У тим областима су кашњења била израженија, што указује на потребу да се у будућем планирању реалистичније процењују рокови, предуслови, трошкови и ризици.
Ефективност
Ефективност Програма огледа се у томе што су у већини области остварени конкретни резултати који доприносе унапређењу система управљања јавним финансијама. Напредак је остварен у средњорочном планирању, програмском буџетирању, управљању капиталним пројектима, праћењу фискалних ризика, модернизацији пореске администрације, унапређењу царинских поступака, модернизацији система јавних набавки, јачању контроле средстава ЕУ, раду буџетске инспекције, развоју ИФКЈ, припреми за примену IPSAS и јачању екстерне ревизије и скупштинског надзора.
Пуни степен ефективности није био једнак у свим областима. Највидљивији резултати остварени су у областима у којима су постојали јасни институционални носиоци, дефинисани процеси и стабилнији услови за реализацију, као што су средњорочно планирање, јавне набавке, буџетска инспекција, екстерна ревизија и поједини сегменти пореске и царинске реформе. У областима које захтевају дубље системске промене, сложену ИТ подршку или постепену промену праксе великог броја КЈС, ефекти су делимично остварени и захтевају наставак активности.
Поједини показатељи на нивоу посебних циљева и мера нису достигли циљане вредности, нарочито у последњој години спровођења Програма. То, међутим, не значи да мере нису имале ефекат, већ да је у више области напредак био постепен, делимичан или условљен додатним корацима који ће бити спровођени у наредном програмском циклусу. Ово је посебно видљиво у областима ИФКЈ, IPSAS, управљања јавним дугом и појединих ИТ система, где су створени предуслови, али не и у потпуности остварени сви планирани резултати.
Одрживост
Одрживост резултата ПРУЈФ 2021–2025 може се оценити као значајна у областима у којима су резултати уграђени у прописе, институционалне процедуре, информационе системе, методолошке оквире или редовне надлежности институција. То се односи на унапређења у области средњорочног планирања, јавних набавки, буџетске инспекције, екстерне ревизије, рада ДРИ и Народне скупштине, као и на делове реформе који су повезани са дигитализацијом пореских, царинских и буџетских процеса.
Одрживост је посебно важна у областима у којима су успостављени предуслови за даље реформе, али пуни резултати још нису остварени. То се односи на примену IPSAS за готовинску основу, даљи развој ИФКЈ и ИР, развој ИТ подршке за управљање средствима ЕУ, пореску администрацију и царинске системе, као и на јачање управљања фискалним ризицима и капиталним инвестицијама. У овим областима одрживост зависиће од континуитета финансирања, кадровских капацитета,  координације институција и даљег праћења резултата у оквиру ПРУЈФ 2026–2030.
Искуства из спровођења ПРУЈФ 2021–2025 показују да одрживост реформских резултата не зависи само од формалне реализације активности, већ и од степена у којем институције користе нове алате, процедуре, методологије и системе у редовном раду. Због тога је у наредном периоду потребно наставити са праћењем не само статуса активности, већ и стварне примене резултата мера у институционалној пракси.
Општа оцена
Укупно посматрано, ПРУЈФ 2021–2025 је био релевантан и потребан реформски оквир који је омогућио континуитет унапређења система управљања јавним финансијама. Програм је у значајној мери допринео јачању институционалних капацитета, дигитализацији поступака, бољем планирању, контроли и надзору над јавним средствима, као и стварању предуслова за реформе које ће се наставити у наредном периоду.
Истовремено, спровођење Програма је показало да је за сложене реформске активности потребно прецизније планирање рокова, финансијских средстава, кадровских капацитета и ризика. Посебну пажњу у наредном програмском циклусу треба посветити праћењу ефеката мера, реализацији започетих ИТ пројеката, јачању капацитета институција, бољем праћењу донаторске подршке и обезбеђивању да резултати реформи буду трајно уграђени у редовне процесе управљања јавним финансијама.





[bookmark: _Toc233629235]ЗАКЉУЧЦИ И ОСВРТ НА КОНТИНУИТЕТ РЕФОРМИ У ОКВИРУ ПРУЈФ 2026–2030
Спровођење ПРУЈФ 2021–2025 обезбедило је континуитет реформе управљања јавним финансијама и допринело унапређењу више кључних области: буџетског планирања, средњорочног планирања, управљања капиталним пројектима, праћења фискалних ризика, прикупљања јавних прихода, управљања јавним дугом, јавних набавки, управљања и контроле средстава Европске уније, буџетске инспекције, ИФКЈ, рачуноводства у јавном сектору и спољног надзора над јавним финансијама.
У периоду спровођења Програма реализовано је 70 активности, док 29 активности није реализовано у планираном року. Остварени резултати показују да је значајан део планираних активности спроведен и да су у више области успостављени нормативни, институционални, методолошки и информациони предуслови за даље реформе. Истовремено, нереализоване активности, делимично остварени показатељи и одступања у односу на првобитно планирану динамику указали су на области у којима је било потребно обезбедити наставак реформских активности у наредном програмском циклусу.
Имајући у виду да је Влада усвојила ПРУЈФ 2026–2030 са Акционим планом за период 2026–2028, налази из спровођења ПРУЈФ 2021–2025 не представљају само основ за будуће препоруке, већ потврђују оправданост правца који је већ уграђен у нови програмски документ. Припрема ПРУЈФ 2026–2030 заснивала се на континуитету претходних циклуса, расположивим анализама, консултацијама у оквиру Радне групе ПРУЈФ, препорукама SIGMA, прелиминарним налазима PEFA процене, ex-ante анализама, као и на праћењу реализације активности из претходног Програма.
У новом програмском циклусу задржан је основни реформски правац, али су мере и активности додатно усмерене на области у којима су током спровођења ПРУЈФ 2021–2025 уочени изазови, потреба за наставком започетих активности или потреба за даљим унапређењем институционалних капацитета. На тај начин је обезбеђена веза између резултата претходног циклуса и приоритета дефинисаних у ПРУЈФ 2026–2030.
У области буџетског планирања и управљања јавним инвестицијама, искуства из претходног периода узета су у обзир кроз даље унапређење програмског буџета, средњорочног оквира расхода, праћења учинка програма, зеленог буџетирања, усклађивања буџетског процеса са праксама Европске уније, управљања капиталним пројектима и праћења фискалних ризика. Посебан значај у новом циклусу имају активности које се односе на увођење програмског буџета у здравствене установе, унапређење методолошког оквира и проширење примене зеленог буџетирања.
У области ефикасног прикупљања и управљања буџетским средствима, нови Програм наставља активности модернизације пореске администрације, даље дигитализације пореских процеса, развоја система електронских услуга, унапређења рада Управе за дуван, модернизације царинских ИТ система и даљег усклађивања са стандардима Европске уније. Ово је посебно важно имајући у виду да су поједини сложени ИТ и реформски процеси започети у периоду 2021–2025, али да њихова пуна реализација захтева наставак активности, стабилно финансирање и координацију више институција и партнера.
У области буџетске дисциплине, управљања средствима Европске уније и буџетске инспекције, налази из претходног периода узети су у обзир кроз наставак јачања система контроле, управљања ризицима, неправилностима и преварама, унапређење процедура и методолошког оквира, као и даље јачање капацитета институција укључених у управљање и контролу средстава ЕУ. Нови Програм наставља да повезује ове активности са обавезама Републике Србије у процесу европских интеграција и са потребом заштите финансијских интереса Републике Србије и Европске уније.
У области ИФКЈ, ПРУЈФ 2026–2030 је узео у обзир да је у претходном периоду остварен напредак у развоју ФУК, ИР, обука и електронског извештавања, али и да су остали изазови у погледу квалитета управљања ризицима, броја и положаја интерних ревизора, даље примене управљачке одговорности и развоја ИТ подршке. Због тога су у новом циклусу настављене мере које се односе на унапређење система ФУК, развој функције ИР, модернизацију обука и јачање информационе подршке за праћење интерне контроле.
У области рачуноводства у јавном сектору, налази из ПРУЈФ 2021–2025 показали су да је успостављен важан нормативни и институционални основ, али да пуна примена IPSAS за готовинску основу захтева наставак активности. Ово је узето у обзир у ПРУЈФ 2026–2030 кроз наставак рада на унапређењу рачуноводственог оквира, припреми плана унапређења рачуноводства у јавном сектору, обезбеђивању превода стандарда, јачању капацитета Управе за трезор и даљем унапређењу финансијског извештавања.
У области спољног надзора над јавним финансијама, нови Програм наставља да препознаје значај ДРИ, Народне скупштине и надлежног одбора у јачању одговорности за коришћење јавних средстава. Искуства из периода 2021–2025, укључујући резултате ДРИ, разматрање извештаја о ревизији, праћење препорука и јавна слушања, узета су у обзир кроз мере усмерене на јачање ефикасности и утицаја екстерне ревизије, као и на даље унапређење скупштинског надзора.
Посебно је важно што је у новом програмском циклусу унапређен приступ планирању трошкова и извора финансирања. Акциони план за период 2026–2028 садржи процену финансијских средстава потребних за спровођење мера и активности, са приказом буџетских средстава, зајмова, развојне помоћи и недостајућих средстава. На тај начин је искуство из претходног периода, у којем није увек било могуће у потпуности исказати вредност донаторске и пројектне подршке по активностима, узето у обзир кроз детаљније финансијско планирање за први акциони план новог Програма.
Налази из спровођења ПРУЈФ 2021–2025 потврђују и потребу за даљим унапређењем система показатеља учинка. У претходном периоду поједини показатељи су били под утицајем промене методологије, обухвата или начина мерења, док су код појединих мера циљане вредности биле амбициозне у односу на динамику реализације и расположиве предуслове. У припреми ПРУЈФ 2026–2030 посебна пажња је зато посвећена формулисању показатеља на нивоу посебних циљева и мера, њиховој повезаности са PEFA оценама, SIGMA препорукама и другим релевантним изворима провере.
Укупно посматрано, ПРУЈФ 2021–2025 је остварио важну улогу у одржавању континуитета реформе управљања јавним финансијама. Његова примена показала је да су у више области постигнути видљиви резултати, али и да су поједини реформски процеси сложени, дугорочни и зависни од стабилних институционалних, кадровских, техничких и финансијских предуслова. ПРУЈФ 2026–2030 је припремљен управо имајући у виду ова искуства, уз задржавање континуитета у областима у којима су резултати остварени и уз даље разрађивање мера у областима у којима је потребан наставак започетих реформи.
Финални извештај о спровођењу ПРУЈФ 2021–2025, стога, представља завршну оцену претходног програмског циклуса, али и потврду да су кључни налази, изазови и реформски приоритети већ интегрисани у нови програмски оквир за период 2026–2030. Његова основна вредност је у томе што систематизује резултате, одступања и научене лекције из претходног периода и омогућава њихово праћење у наставку реформе управљања јавним финансијама.















[bookmark: _Toc233629236]Анекс: Табеларни приказ реализације активности
	Назив активности:
	Рок за завршетак активности
	Институција одговорна за спровођење
	Остварени напредак

	1.1.1 Анализа примене програмског буџета и употребе показатеља учинка
	Q4 2022
	Министарство финансија
	Активност је реализована.

	1.1.2 Анализа униформне структуре програмског буџета јединица локалне самоуправе
	Q4 2022

	Министарство финансија
	Активност је реализована.


	1.1.3 Утврђивање програмске структуре за организације обавезног социјалног осигурања и њихове кориснике
	Q4 2025
	Министарство финансија
	Активност је реализована.

	1.1.4 Радионице и обуке за све кориснике на свим нивоима власти
	Q4 2025
	Министарство финансија
	Активност је реализована.

	1.1.5 Студијска посета у вези унапређења извештаја о учинку
	Q4 2022
	Министарство финансија
	Активност није реализована.


	1.2.1 Анализа процеса припреме буџета земаља чланица ЕУ и обавеза Републике Србије приликом припреме буџета
	Q4 2023
	Министарство финансија
	
Активност је реализована.

	1.2.2 Обуке запослених у Министарству финансија и директним буџетским корисницима
	Q4 2025
	Министарство финансија
	Активност није реализована.


	1.2.3 Студијска посета
	Q4 2025
	Министарство финансија
	Активност није реализована.



	1.3.1 Менторска подршка изради средњорочних планова обвезника средњорочног планирања на републичком нивоу
	Q4 2025
	РСЈП
	Активност је реализована.

	1.3.2 Израда анализе степена усаглашености средњорочних планова са документима јавних политика у одговарајућој области планирања
	Q4 2025
	РСЈП
	Активност је реализована.

	1.4.1 Измене и допуне правног оквира у складу са идентификованим слабостима примене у пракси
	Q4 2022
	Министарство финансија
	Активност је реализована.

	1.4.2 Израда програма обуке за релевантне учеснике у процесу управљања капиталним пројектима
	Q4 2023
	Министарство финансија
	Активност је реализована.

	1.4.3 Израда извештаја за јавност о статусу капиталних пројеката који се прате у складу са методологијом
	Q4 2025
	Министарство финансија
	
Активност није реализована.

	1.4.4 Израда приручника о методологији УКП (дизајн, припрема за штампу, лектура, консултантска подршка за садржај)
	Q4 2024
	Министарство финансија
	Активност није реализована. 

	1.4.5 Израда информационог система за управљање капиталним пројектима 
	Q4 2021
	Министарство финансија
	Активност је реализована.

	1.4.6 Надоградња информационог система за управљање капиталним пројектима
	Q2 2024
	Министарство финансија
	Активност је реализована.

	1.4.7 Унапређење вештина запослених из области управљања пројектима, одрживог управљања пројектима, укључујући израду и ревизију кост-бенефит анализе
	Q4 2025
	Министарство финансија
	Активност је реализована.

	1.4.8 Заокруживање правног оквира у смислу укључивања аспекта утицаја капиталних пројеката на животну средину и климатске промене
	Q1 2024
	Министарство финансија
	Активност је реализована.

	1.5.1 Обука за запослене Министарства финансија
	Q4 2023
	Министарство финансија
	Активност је реализована.

	1.5.2 Успостављање методологија за Групу за праћење фискалних ризика везаних за пословање јавног сектора
	Q4 2021
	Министарство финансија
	Активност је реализована 

	1.5.3 Успостављање методологија за Групу за праћење осталих фискалних ризика – ризици од елементарних непогода и судски спорови
	Q4 2021
	Министарство финансија
	Активност је реализована.

	1.5.4 Унапређење и стандардизација извештавања о фискалним ризицима
	Q4 2024
	Министарство финансија
	Активност није реализована.

	1.5.5 Унапређење вештина за запослене из области финансијске анализе, кост-бенефит анализе и анализе из области праћења ризика од климатски индукованих елементарних непогода
	Q4 2024
	Министарство финансија
	Активност је реализована.

	1.5.6 Упознавање са најбољим међународним праксама које се односе на праћење и извештавање о фискалним ризицима (кроз студијска путовања, радионице и сл)
	Q4 2024
	Министарство финансија
	Активност је реализована.

	2.1.1 Реинжењеринг пословних процеса основних функција
	Q3 2023 
	Пореска управа
	Активност је реализована.

	2.1.2 Увођење новог система фискализације
	Q3 2022
	Пореска управа
	

	2.1.3 Унапређење ИКТ инфраструктуре - COTS
	Q4 2025
	Пореска управа
	Активност није реализована.

	2.1.4 Усклађивање законодавног оквира и припрема техничких спецификација за имплементацију система за размену информација према ЕУ стандарду (системи за размену у области индиректног опорезивања и системи за размену у области директног опорезивања), као и испуњавање препорука Глобалног форума за примену међунaродног стандарда за размену информација на захтев и аутоматску размену.
	Q4 2025

	Пореска управа
	Активност није реализована.

	2.1.5 Унапређење функције управљања људским ресурсима кроз развој стратегије људских ресурса и унапређење постојећег   информационог система за управљање људским ресурсима
	Q4 2024
	Пореска управа
	Активност је реализована.


	2.1.6 Увођење система електронских отпремница – анализа законског и административног оквира, и припрема документација за набавку
	Q4 2023
	Министарство финансија
	Активност је реализована.

	2.1.7 Увођење система електронских отпремница – увођење ИТ система
	Q4 2025
	Министарство финансија
	Активност је реализована.

	2.1.8 Увођење ИТ система за управљање непокретном имовином Министарства финансија и управа у саставу
	Q4 2024
	Министарство финансија
	Активност није реализована.


	2.1.9 Израда комуникационе стратегије за увођење система електронских отпремница
	Q4 2024
	Министарство финансија
	Активност је реализована.

	2.2.1 Успостављање јединственог система регистара који ће објединити све регистре и евиденционе листе како би се побољшала ефикасност пружања услуга Управа за дуван
	Q4 2021
	Управа за дуван
	Активност је реализована.

	2.2.2 Јачање капацитета људских ресурса Управе за дуван и других партнерских институција
	Q4 2021
	Управа за дуван
	Активност је реализована.

	2.2.3 Повећање дигиталне свести привредних субјеката који послују на тржишту дувана и дуванских производа
	Q4 2021
	Управа за дуван
	Активност је реализована.

	2.2.4 Надоградња Интегрисаног информационог система Управе за дуван
	Q4 2025
	Управа за дуван
	Активност је реализована.

	2.3.1 Побољшање процеса за финансијско обезбеђење царинског дуга
	Q4 2024
	Управа царина
	Активност није реализована

	2.3.2 Развој капацитета за пуну примену регулативе ТСС ЕУ и извештавање о приходима ЕУ
	Q4 2025
	Управа царина
	Активност је реализована.

	2.3.3 Унапређење капацитета за ефектне накнадне контроле, утврђивање царинске вредности и преференцијалног порекла и сврставања робе
	Q4 2025
	Управа царина
	Активност није реализована.

	2.3.4 Модернизација царинске лабораторије
	Q4 2025
	Управа царина
	Активност није реализована.

	2.3.5 Припремне активности у циљу унапређења управљања и јавне продаје одузете царинске робе и развојa царинске инфраструктуре складишта посебне намене
	Q4 2025
	Управа царина
	Активност није реализована.

	2.3.6 Имплементација увозних и извозних аутоматизованих система (AIS-AES) и система управљања (CDMS)



	Q4 2025
	Управа царина
	Активност није реализована.


	2.3.7 Увођење интегрисаног система управљања тарифом (ITMS)
	Q4 2025
	Управа царина
	Активност није реализована.

	2.3.8 Набавка складишта за чување царинских података (data warehouse)
	Q4 2024
	Управа царина
	Активност није реализована.

	2.4.1 Јачање средњорочне стратегије управљања јавним дугом израдом  модела за управљање ризицима
	Q4 2024
	Управа за јавни дуг
	Активност није реализована.

	2.4.2 Спровођење пилот пројекта за увођење система примарних дилера и даљи развој домаћег тржишта обвезница
	Q4 2025
	Управа за јавни дуг
	Активност није реализована.

	2.4.3 Надоградња постојећег информационог система (PDMS) – употребом алата пословне интелигенције, ради унапређења извештавања
	Q4 2025
	Управа за јавни дуг
	Активност није реализована.

	2.4.4 Надоградња постојећег информационог система (PDMS) развијеним модулом за управљање ризицима.
	Q4 2025
	Управа за јавни дуг
	Активност није реализована.

	2.5.1 Надоградња Портала јавних набавки новим функционалностима
	Q4 2025
	Канцеларија за јавне набавке
	
Активност је реализована.

	2.5.2 Израда мобилне апликације за Портал јавних набавки
	Q4 2021
	Канцеларија за јавне набавке
	
Активност је реализована.

	2.5.3 Јачање капацитета Канцеларије за јавне набавке
	Q1 2021
	Канцеларија за јавне набавке
	
Активност је реализована.

	2.5.4 Организација обука за наручиоце и понуђаче
	Q4 2025
	Канцеларија за јавне набавке
	
Активност је реализована.

	2.5.5  Израда и усвајање документа јавне политике за развој јавних набавки за период 2024-2028

	Q4 2023
	Канцеларија за јавне набавке
	Активност је реализована.

	3.1.1 Развијање политике задржавања кадрова како би се осигурали адекватни и стабилни административни капацитети Канцеларије
	Q4 2025
	Служба за управљање кадровима

	Активност је реализована.

	[bookmark: _Toc73613676]3.1.2 Јачање капацитета Канцеларије за ревизију система управљања средствима ЕУ како би се осигурала ефикасан систем контроле и ревизија ЕУ средстава у складу са законодавним оквиром ЕУ
	[bookmark: _Toc73613677]Q4 2025
	[bookmark: _Toc73613678]Канцеларија за ревизију система управљања средствима ЕУ, Министарство за европске интеграције
	Активност је реализована.

	3.2.1 Израда нових процедура поступања, методолошких смерница те додатних помоћних алата за институције надлежне за управљање и спровођење средстава ЕУ са циљем повећања ефикасности извршених контрола и смањења административног оптерећења
	Q4 2024
	Министарство финансија,
Сектор за управљање средствима ЕУ
	Активност је реализована.

	3.2.2 Успостављање и спровођење континуираних стручних обука и обука на лицу места везаних за управљање и надзор система, финансијско управљање, контролу коришћења средстава, управљање ризицима и неправилностима
	Q4 2025
	Министарство финансија,
Сектор за управљање средствима ЕУ
	Активност је реализована.






	3.2.3 Осигурање одговарајућег броја службеника и јачање капацитета у погледу ширења опсега и квалитета провера на лицу места и вршења надзорних функција код корисника јавних средстава 
	Q4 2025
	Министарство финансија,
Сектор за управљање средствима ЕУ
	Активност није реализована.

	3.2.4  Унапређење информационог система намењеног подршци пословним процесима за управљање системом и спровођењу уговора и коришћењу средстава
	Q4 2025
	Министарство финансија,
Сектор за управљање средствима ЕУ
	Активност је реализована.


	3.3.1 Доношење методолошких упутства o начину рада буџетске инспекције по областима вршења контрола
	Q4 2021
	Министарство финансија-Сектор за буџетску инспекцију

	Активност је реализована.


	3.3.2 Професионално усавршавање буџетских инспектора и других запослених у буџетској инспекцији континуираном едукацијом
	Q4 2025
	Министарство финансија-Сектор за буџетску инспекцију
	Активност је реализована.


	3.3.3 Обезбеђивање потребног броја инспектора – 50 у 2025
	Q4 2025
	Министарство финансија-Сектор за буџетску инспекцију

	Активност није реализована.

	3.3.4 Измене и допуне Закона о буџетском систему и подзаконских аката буџетске инспекције / Доношење закона о буџетској инспекцији
	Q1 2022
	Министарство финансија-Сектор за буџетску инспекцију
	Активност је реализована.
.

	4.1.1 Сарадња са Сектором буџета у вези са унапређењем управљања учинком организације (веза са Стратегијом РЈУ, мера 4.1.2)
	Q4 2025
	Министарство финансија-ЦЈХ
	
Активност је реализована.


	4.1.2 Подизање капацитета запослених ЦЈХ за ИСО стандарде и КОСО.
Детаљно мапирање и поређење релевантног дела ИСО стандарда  и КОСО модела укључујући и примену са закључцима у горми GAP анализе и обука запопслених у ЦЈХ.
	Q4 2025
	Министарство финансија-ЦЈХ
	Активност је реализована.

	4.1.3 Унапређивање управљања ризицима код приоритетне групе КЈС  на централном нивоу кроз директну подршку пројекта
	Q4 2025
	Oдабрани КЈС из приоритетне групе [footnoteRef:6] [6: ] 

	Активност је реализована.

	4.1.4 Израда праткичних методолошких алата/производа знања из финансијског управљања и контроле прилагођених специфичностима појединих значајних група индиректних КЈС на централном нивоу
	Q4 2025
	Одабрани ресори
	Активност је реализована.

	4.1.5 Подршка успостављању и унапређењу система ФУК на локалном нивоу 
	Q4 2025
	Одабране ЈЛС и њихови индиректни корисници
	Активност је реализована.

	4.1.6 Израда анализе кохерентности ИФКЈ регулативе са осталом хоризонталном регулативом 
	Q4 2023
	Министарство финансија-ЦЈХ
	Активност је реализована.

	4.2.1 Анализа примене постојећег методолошког оквира и његово унапређење (нпр. за ревизију успешности, саветодавне услуге  и сл.)
	Q4 2025
	Министарство финансија-ЦЈХ
	Активност је реализована.

	4.2.2 Припрема и спровођење Програма за континуирано усавршавање интерних ревизора (веза са 4.4.4)
	Q4 2022
	Министарство финансија-ЦЈХ
	Активност је реализована. 


	4.2.3 Кадровско оснаживање интерне ревизије (промоција професије,  алати за регрутацију и селекцију интерних ревизора, предлог за унапређења професионалног положаја интерних ревизора  и сл.) 
	Q4 2022
	Министарство финансија-ЦЈХ
	Активност је реализована.



	4.2.4 Подршка успостављању и унапређењу ИР на локалном нивоу
	Q4 2025
	Одабране ЈЛС
	Активност је реализована. 

	4.2.5 Увођење екстерне оцене квалитета по методи колегијалног прегледа (обука и сертфикација евалуатора, доношење и спровођење Програма екстерне оцене квалитета)
	Q2 2025
	Министарство финансија-ЦЈХ
	Активност је реализована. 

	4.2.6 Анализа примене и евентуално унапређење постојећег правног оквира у циљу оптимизације организације интерне ревизије и извештавања ИР (Подршка имплементацији измена из Правилника за ИР)

	Q4 2025
	Министарство финансија-ЦЈХ
	Активност је реализована.
	

	4.2.7 Модел оквира за унапређење функције ревизорских одбора/комисија за ревизију (студијско путовање и модел)



	Q4 2025
	Министарство финансија-ЦЈХ
	Активност је реализована.

	4.2.8 Подршка networking у виду годишњих састанака руководилаца јединица за ИР министарстава.
	Q4 2025
	Министарство финансија-ЦЈХ
	Активност је реализована.

	4.2.9 Унапређење радно-правног статуса ИР.
	Q4 2025
	Министарство финансија
	Активност је реализована.

	4.3.1 Унапређење функционалности апликације, модули за унапређење рада ЦЈХапликација, обуке, обавезност кроз прописе
	Q4 2025
	Министарство финансија-ЦЈХ
	Активност није реализована.

	4.4.1 Протокол о сарадњи између НАЈУ и ЦЈХ у вези са спровођењем обука из области ИФКЈ
	Q4 2023
	Министарство финансија-ЦЈХ
	Активност је реализована.

	4.4.2 Унапређење процеса сертификације интерних ревизора
	Q4 2025
	Министарство финансија-ЦЈХ
	Активност је реализована.
	

	4.4.3 Mодернизација обука и тренинг материјала из области ИФКЈ (проширење модула е-учења)
	Q4 2025
	Министарство финансија-ЦЈХ
	Активност је реализована.
	

	4.4.4 Припрема и спровођење обука за интерне ревизоре кроз Програм за континуирано стручно усавршавање интерних ревизора у јавном сектору

Веза са мером 4.2.2
	Q4 2025
	Министарство финансија-ЦЈХ
	Активност је реализована.
	

	5.1.1 Израда нацрта Плана унапређења  рачуноводства у јавном сектору, у фазама
	Q4 2021
	Управа за трезор
	Активност је реализована.


	5.1.2 Припремне активности за формирање Комисије за примену међународних рачуноводствених стандарда за јавни сектор
	Q4 2021
	Управа за трезор
	Активност је реализована.


	5.1.3 Активности у циљу закључивања Уговора за превод  и примену МРС ЈС са Савезом рачуновођа и ревизора Србије (чланица  IFAC)
	Q4 2021
	Управа за трезор
	Активност је реализована.


	5.1.4 Реализација Уговора из активности 5.1.3  у циљу омогућавања  имплементације Уредбе о примени међународних рачуноводствених стандарда за јавни сектор
	Q4 2023
	Управа за трезор
	

Активност је реализована.


	5.2.1 Спровођење обука у циљу унапређења професионалне компетентности рачуновођа у јавном сектору
	Q4 2022
	Управа за трезор
	Активност је реализована.


	5.2.2 Припремне активности за увођење сертификације за професију рачуновођа у јавном сектору
	Q4 2024
	Управа за трезор
	Активност није реализована.

	5.2.3 Сертификовање 200 рачуновођа у јавном сектору
	Q4 2025
	Министарство финансија
	Активност није реализована..


	5.3.1 Измена релевантне националне регулативе ради њеног међусобног усаглашавања и усаглашавања  са захтевима  IPSAS за готовинску основу и ЕSА 2010
	Q3 2024
	Управа за трезор
	Активност је реализована.

	5.3.2 Доношење Рачуноводствене политике за финансијско извештавање у складу са IPSAS за готовинску основу
	Q4 2023
	Управа за трезор
	Активност је реализована.


	5.3.3 Припрема Финансијског извештаја заснованог на готовинској основи у складу са IPSAS
	Q2 2025
	Управа за трезор
	Активност није реализована.

	6.1.1 Даље јачање екстерне ревизије кроз континуирано унапређење поступака ревизије
	Q4 2025
	ДРИ
	
Активност је реализована.
.

	6.1.2 Представљање извештаја о обављеним ревизијама надлежном Одбору и Пододбору ради разматрања налаза и препорука ДРИ и унапређења одговорности и транспарентности у трошењу јавних средстава
	Q4 2025
	ДРИ
	Активност је реализована.


	6.2.1 Jaчање контролне функције Народне скупштине организацијом седница/састанака Одбора и Пододбора за разматрање извештаја о обављеним ревизијама ДРИ
	Q4 2025
	Народна скупштина - Одбор за финансије, републички буџет и контролу трошења јавних средстава -Пододбор за разматрање извештаја о обављеним ревизијама ДРИ
	Активност је реализована.


	6.2.2 Ангажовање према потреби стручних лица у циљу бољег разматрања поступања субјеката по закључцима, налазима и препорукама садржаним у ревизорским извештајима ДРИ
	Q4 2025
	Народна скупштина - Одбор за финансије, републички буџет и контролу трошења јавних средстава - Пододбор за разматрање извештаја о обављеним ревизијама ДРИ
	Активност није реализована.

	6.2.3 Организовање јавног слушања поводом представљања Предлога закона о буџету и Предлога закона о завршном рачуну буџета
	Q4 2025
	Народна скупштина - Одбор за финансије, републички буџет и контролу трошења јавних средстава
	Активност је реализована.




БДП (млрд РСД)

БДП (млрд. РСД)	
2021	2022	2023	2024	2025	6576.0239953881801	7460.1390000000001	8817.9089999999997	9748.259	10392.700000000001	



Инфлација (%)

Инфлација (%)	
2021	2022	2023	2024	2025	7.9	15.1	7.6	4.3	2.7	



Незапосленост (%)

Незапосленост (%)	
2021	2022	2023	2024	2025	11.1	9.5	9.4	8.6	8.6999999999999993	



Јавни дуг (% БДП)

Јавни дуг (% БДП)	
2021	2022	2023	2024	2025	54.4670377074873	52.891853509183619	48.385206319592633	46.947214208418501	44.7	



Буџетски дефицит (% БДП)

Фискални резултат опште државе (% БДП)	
2021	2022	2023	2024	2025	-3.9444886555836036	-3.0139531560453543	-2.0537119992767203	-1.9681419794569344	-2.4	



Капитални расходи (% БДП)

Капитални расходи ( у мил. РСД)	
2021	2022	2023	2024	2025	466630.63276370009	526117.54619559995	568646.45166448981	704648.98790997011	715380.18000763003	



Реални раст БДП (%)

Реални раст БДП (%)	
2021	2022	2023	2024	2025	7.9490568037111018	2.7034766749054739	3.7479330956034858	3.9499260112011711	2	

